3.0 การประกอบธุรกิจของแต่ละสายผลิตภัณฑ์

  3.1 การประกอบธุรกิจปูนซีเมนต์ ปูนเม็ด และปูนสำเร็จรูป

  เพื่อเป็นการแก้ปัญหาการขาดแคลนปูนซีเมนต์ในประเทศไทย ในเดือนกรกฎาคม 2532
  รัฐบาลไทยได้อนุญาตให้มีการเปิดโรงงานผลิตปูนซีเมนต์แห่งใหม่
  และอนุญาตให้ขยายกำลังการผลิตเพื่อเพิ่มกำลังการผลิตปูนซีเมนต์ ซึ่งในเดือนมีนาคมปี 2533
  ทีพีไอได้รับใบอนุญาตในการสร้างโรงงานซีเมนต์ ในเวลาต่อมา ในเดือนตุลาคม 2535 บริษัท
  ได้เริ่มผลิตปูนซีเมนต์โรงงานที่ 1 ที่จังหวัดสระบุรี โดยมีกำลังการผลิต 2.9 ล้านตันต่อปี
  ต่อมาในเดือนเมษายน 2538 บริษัท เริ่มเปิดโรงงานที่ 2 โดยมีกำลังการผลิต 2.9 ล้านตันต่อปี
  โดยในปี 2539 บริษัท เริ่มผลิตปูนสำเร็จรูป ต่อมาในเดือนมีนาคม 2540 บริษัท
  เริ่มเปิดโรงงานที่ 3 โดยหากรวมกำลังการผลิตปูนซีเมนต์ทั้งหมดทั้ง 3 โรง ณ วันที่ 31
  ธันวาคม 2544 บริษัทจะมีกำลังการผลิตทั้งหมด 9 ล้านตันต่อปี กำลังการผลิตของบริษัท
  คิดเป็นร้อยละ 17.3 ของการกำลังการผลิตของบริษัทปูนซีเมนต์ที่จดทะเบียนในประเทศทั้งหมด

  ในปี 2544 บริษัท ได้ผลิตปูนซีเมนต์ 6.1 ล้านตัน
  ซึ่งถือเป็นผู้ผลิตรายใหญ่อันดับที่สามในประเทศไทยและผลิตปูนเม็ด 7.1 ล้านตัน
  (รวมปูนเม็ดที่ใช้ผลิตปูนซีเมนต์) และปูนสำเร็จรูป 1.6 ล้านตัน

  3.1.1 ภาวะอุตสาหกรรม

  ความต้องการของปูนซีเมนต์ ปูนเม็ด
  และปูนสำเร็จรูปในประเทศไทยจะเกี่ยวโยงกับการเติบโตของผลิตภัณฑ์มวลรวมประชาชาติ
  (GDP) และธุรกิจก่อสร้างและอสังหาริมทรัพย์ โดยในช่วงปี 2533
  ภาวะอุตสาหกรรมของปูนซีเมนต์ในประเทศไทยจะขึ้นอยู่กับกำลังการผลิต
  โดยกำลังการผลิตเพิ่มขึ้นตามเศรษฐกิจที่เติบโตขึ้นอย่างรวดเร็วซึ่งสืบเนื่องจากการพัฒนาเศรษฐกิจ
  โดยเฉพาะประเทศไทยจะมีกำลังการผลิตที่มากที่สุดเมื่อเทียบกับประเทศอื่นในแถบอาเซียน
  แต่เมื่อเผชิญกับภาวะเศรษฐกิจที่ซบเซา
  ผู้ประกอบการในประเทศก็เริ่มปิดโรงงานหรือหยุดการปรับปรุงโรงงานเพื่อลดการผลิตโดยรวมให้ต่ำลง
  ซึ่งเป็นผลให้กำลังการผลิตปูนซีเมนต์โดยรวมลดลง

  ภาวะอุตสาหกรรมปูนซีเมนต์ในปี 2544 ยังคงมีปริมาณอุปทานมากกว่าอุปสงค์ในประเทศ
  โดยความต้องการปูนซีเมนต์ที่เพิ่มขึ้นมาจากโครงการก่อสร้างภาครัฐ โดยในปี 2544
  ปริมาณความต้องการปูนซีเมนต์ในประเทศประมาณ 20.5 ล้านตัน เพิ่มขึ้นจาก 19 ล้านตันในปี
  2543 ขณะที่กำลังการผลิตสูงสุดยังคงมีประมาณ 50 ล้านตัน
  ทำให้ผู้ผลิตต้องเร่งส่งออกต่างประเทศโดยในปี 2544
  ประเทศไทยเป็นประเทศที่มีการส่งออกมากที่สุดในภูมิภาคเอเซียตะวันออกเฉียงใต้ คือประมาณ
  16.6 ล้านตัน เพิ่มขึ้นจากปี 2543 ที่มีการส่งออกทั้งสิ้น 15 ล้านตัน เพิ่มขึ้นร้อยละ 10.6

  ถึงแม้ว่า
  ผู้ผลิตพยายามที่จะส่งออกปูนมากขึ้นเพื่อทดแทนความต้องการปูนซีเมนต์ในประเทศที่ลดลงมาก
  แต่การส่งออกก็มีการแข่งขันด้านราคาที่รุนแรง
  โดยราคาถูกกำหนดจากอุปสงค์และอุปทานในตลาดต่างประเทศ
  ในสถานการณ์ปัจจุบันที่มีสินค้าล้นตลาดและความต้องการมีอัตราการเติบโตไม่มากนัก
  ราคาส่งออกก็จะมีราคาที่ต่ำกว่าราคาขายในประเทศ

  เนื่องจากสภาวะเศรษฐกิจในประเทศไทยยังอยู่ในภาวะชะลอตัว บริษัท
  คาดว่าความต้องการบริโภคซีเมนต์ส่วนใหญ่จะมาจากภาครัฐ
  โดยแนวโน้มคาดว่าจะเป็นเช่นนี้ต่อไปจนกระทั่งอัตราการเติบโตของผลิตภัณฑ์มวลรวมประชาชาติ
  (GDP) ภายในประเทศจะเพิ่มขึ้นในอัตราที่สูงกว่าปัจจุบัน

  ทั้งนี้ความต้องการปูนซีเมนต์และปูนสำเร็จรูปในประเทศขึ้นอยู่กับฤดูกาล
  โดยทั่วไปความต้องการผลิตภัณฑ์และการขายของผลิตภัณฑ์ดังกล่าวจะชะลอตัวน้อยลงอย่างมากในฤดูฝน
  ซึ่งเริ่มจากเดือนพฤษภาคม ถึง เดือนตุลาคมของทุกปี

  3.1.2 ลักษณะของผลิตภัณฑ์

  บริษัท ผลิตภัณฑ์ปูนซีเมนต์ 4 ประเภท อีกทั้งปูนเม็ดและปูนสำเร็จหลายประเภทที่โรงงานสระบุรี
  ผลิตภัณฑ์ปูนซีเมนต์ทั้งหมดของบริษัท สามารถผลิตได้ตามมาตรฐานอุตสาหกรรมประเทศไทย
  สหรัฐอเมริกา และสหพันธรัฐยุโรป (EU) โดยแบ่งตามผลิตภัณฑ์ของบริษัท ได้ ดังนี้

  ----------------------- ----------------------------------------------------------------------------
  ผลิตภัณฑ์                  ลักษณะการใช้งาน

  1. ปูนซีเมนต์พอร์ตแลนด์      ใช้สำหรับงานก่อสร้างทั่วไป รวมทั้งที่พักอาศัย อาคารสูง สะพาน และถนน
  ประเภท 1 ตราทีพีไอ (สีแดง) ซึ่งเป็นปูนซีเมนต์ที่มีคุณสมบัติให้กำลังอัดปานกลางเมื่อเปรียบเทียบกับประเภทอื่น

  2. ปูนซีเมนต์พอร์ตแลนด์      เป็นปูนซีเมนต์ที่มีคุณสมบัติแห้งเร็ว ให้กำลังอัดสูงมากในระยะสั้นภายใน 24 ชั่วโมง
  ประเภท 3 ตราทีพีไอ (สีดำ)  เมื่อเทียบกับผลิตภัณฑ์ประเภท 1 ซึ่งต้องใช้เวลาถึง 7 วัน

  3. ปูนซีเมนต์พอร์ตแลนด์      ปูนซีเมนต์ที่มีความต้านทานต่อซัลเฟตปานกลาง
  ประเภท 5                ซึ่งมีคุณสมบัติเหมาะในการใช้สำหรับก่อสร้างในพื้นที่ใกล้ทะเลหรือบริเวณที่มีดินเค็ม เช่น
  (สีฟ้า)                   งานก่อสร้างท่าเรือหรือสะพานปลา

  4. ปูนซีเมนต์ผสม ตราทีพีไอ   เป็นปูนซีเมนต์ที่ใช้ในการก่อสร้างทั่วไป ประกอบด้วย หินปูนผสมกับปูนซีเมนต์พอร์ตแลนด์
  (สีเขียว)                 เหมาะสำหรับใช้ในงานก่อสร้างที่ไม่ต้องให้รับน้ำหนักมาก เช่น งานก่อสร้างบ้านพักอาศัยที่ไม่สูงมาก
                          ฉาบผนัง

  5. ปูนสำเร็จรูป ตราทีพีไอ    เป็นปูนสำเร็จรูปที่ได้จากการผลิตปูนซีเมนต์พอร์ตแลนด์ประเภท 1
  (Dry Mortar)            หรือปูนซีเมนต์ผสมกับหินปูนบดละเอียดและเติมสารเคมีชนิดพิเศษเพื่อเพิ่มประสิทธิภาพการทำงานให้ดีขึ้น
                          ซึ่งใช้งานในการฉาบหน้าต่างๆ และในการยึดเกาะ อาทิเช่น ฉาบผนังและก่ออิฐ
                          ซึ่งต้องผสมน้ำเพื่อใช้งาน

  6. ปูนเม็ด                ปูนเม็ดนี้เป็นสินค้ากึ่งสำเร็จรูปของปูนซีเมนต์ ซึ่งผลิตในโรงงานสระบุรี
                          การผลิตปูนเม็ดเป็นขั้นตอนก่อนสุดท้ายในกระบวนผลิตปูนซีเมนต์โดยการเติมยิบซัมและบดให้ละเอียด
                          แต่ก็ขนส่งได้สะดวกกว่าเมื่อเทียบกับปูนซีเมนต์
  ----------------------- ----------------------------------------------------------------------------

  3.1.3 การผลิตเพื่อจำหน่าย (Production Facilities)

  โรงงานของบริษัท ตั้งอยู่บนพื้นที่ 625 ไร่
  (บริษัทเป็นเจ้าของ)ในจังหวัดสระบุรีห่างจากกรุงเทพฯ 134
  กิโลเมตรไปทางเหนือใกล้กับถนนมิตรภาพและทางรถไฟสระบุรี-หินลาบ
  โรงงานได้เชื่อมต่อเส้นทางรถไฟสระบุรี-หินลาบสำหรับในการใช้บริการขนส่งสินค้า
  โรงงานอยู่ห่างจากแม่น้ำป่าสัก 12 กิโลเมตร โดยมีท่อส่งน้ำจากหน่วยราชการจังหวัด
  อำเภอมวกเหล็กไปตามถนนทางหลวง

  ตารางกำลังการผลิตปูนซีเมนต์ การผลิตและปริมาณการใช้ของบริษัท ในปีที่ผ่านมา เป็นดังนี้

(หน่วย : ตัน)

  ---------------------------- -------------- -------------- --------------
                               ณ วันที่ 31                      
                               ธันวาคม                        

                               2542           2543           2544

  กำลังการผลิตปูนซีเมนต์            9,000,000      9,000,000      9,000,000

  การผลิตปูนซีเมนต์                4,998,136      5,068,701      6,094,179

  ปริมาณการใช้ (%)               55.5           56.3           67.7
  ---------------------------- -------------- -------------- --------------

  จะเห็นได้ว่า ระดับปริมาณการใช้กำลังการผลิตของบริษัท ในการผลิตปูนซีเมนต์ใน 3-4
  ปีที่ผ่านมาต่ำเมื่อเทียบกับอดีตที่ผ่านมาก่อนหน้านี้ อย่างไรก็ตาม
  ระดับปริมาณการใช้กำลังการผลิตของบริษัท สำหรับปูนเม็ดยังค่อนข้างสูง ถึงแม้ว่า
  ถ้าระดับความต้องการของการใช้ปูนซีเมนต์ลดลง การผลิตปูนเม็ดของบริษัท
  ซึ่งแต่เดิมนั้นเกือบทั้งหมดที่จะใช้เพื่อการผลิตปูนซีเมนต์นั้น บริษัท
  ก็สามารถที่จะส่งออกปูนเม็ดที่เหลือจากการใช้ผลิตปูนซีเมนต์ ถึงแม้ว่า
  การขายปูนเม็ดจะมีกำไรต่อหน่วยต่ำกว่าปูนซีเมนต์ แต่การผลิตและขายปูนเม็ดทำให้บริษัท
  มีรายได้เพิ่มขึ้นและช่วยลดต้นทุนการผลิตต่อตันของปูนซีเมนต์ ซึ่งก็คือ
  การเพิ่มกำไรในการขายปูนซีเมนต์นั่นเอง

  นโยบายการผลิตของบริษัท จะผลิตปูนเม็ดโดยใช้กำลังการผลิตอย่างเต็มที่ ถึงแม้ว่าบางช่วงเวลา
  ยอดขายจะต่ำกว่าผลผลิต อย่างไรก็ตาม บริษัท เชื่อว่า ภายใต้สภาพตลาดปัจจุบัน บริษัท
  สามารถขายปูนเม็ดทั้งหมดได้ โดยที่มีราคาขายสูงกว่าต้นทุนการผลิต

  ตารางต่อไปนี้แสดงถึงกำลังการผลิต ปริมาณการผลิต และอัตราการใช้กำลังการผลิตปูนเม็ด
  ซึ่งรวมปูนเม็ดที่ใช้ในการผลิตปูนซีเมนต์และการขายให้กับผู้ซื้อภายนอก มีดังนี้

(หน่วย : ตัน)

  --------------------------- ------------- ------------- ---------------
                              ณ วันที่ 31                    
                              ธันวาคม                      

                              2542          2543          2544

  กำลังการผลิตเต็มที่              7,360,000     7,360,000     7,360,000

  ปริมาณการผลิตจริง              6,995,055     6,412,218     7,052,177

  อัตราการใช้กำลังการผลิต (%)     95.0          87.1          95.8
  --------------------------- ------------- ------------- ---------------

  ปูนซีเมนต์สายที่ 1, 2 และ 3 ใช้อุปกรณ์เครื่องจักรส่วนใหญ่ของบริษัท กรุ๊ป โพลิซิอุส จำกัด
  ประเทศสาธารณรัฐเยอรมัน บริษัท เชื่อว่า
  อุปกรณ์และกระบวนการผลิตมีประสิทธิภาพและสามารถที่จะแข่งขันอย่างมีประสิทธิผลกับอุตสาหกรรมปูนซีเมนต์ทั้งในประเทศและต่างประเทศ
  สายการผลิตปูนซีเมนต์ทั้งหมดนี้เรียกว่า
  กระบวนการผลิตแบบเผาแห้งโดยใช้เตาเผาแบบหมุนและการเข้าหออบความร้อน

  ปูนซีเมนต์สายที่ 1, 2 และ 3 ได้ใช้หน่วยการผลิตรวมกัน ประกอบด้วยโซโลเก็บปูนซีเมนต์
  สายการบรรจุ สำนักงาน และเครื่องมือในการควบคุมการผลิต บริษัท ยังมี 2
  สายการผลิตปูนสำเร็จรูปที่แยกออกไป ซึ่งใช้อุปกรณ์เครื่องมือส่วนใหญ่ของบริษัท PFT Putz –
  Und Fordertechnik GmbH ประเทศสาธารณรัฐเยอรมัน บริษัท
  เป็นผู้ผลิตปูนซีเมนต์รายแรกในประเทศไทยที่ได้รับ ISO 9002
  จากสถาบันรับรองมาตราฐานสากล ตั้งแต่ปี 2539 ในการดำเนินการ รวมทั้งสำนักงานใหญ่
  โรงงานการผลิตและหน่วยงานการจัดจำหน่าย และในปี 2542
  ในส่วนปูนซีเมนต์บริษัทได้รับใบรับรองมาตรฐาน ISO 14001 ในด้านระบบการบริหารสิ่งแวดล้อม
  และ ISO 9002 ในด้านมาตรฐานอุตสาหกรรมไทยในเรื่องการผลิตและจัดหาสินค้าปูนซีเมนต์

  3.1.4 วัตถุดิบ

  วัตถุดิบสำคัญที่ใช้ในการผลิตปูนเม็ด คือ หินปูน ซึ่งคิดเป็นประมาณร้อยละ 80 ของน้ำหนักปูนเม็ด
  ส่วนหินดินดาน คิดเป็นประมาณ 14 และ แร่เหล็กประมาณร้อยละ 6 ของน้ำหนักปูนเม็ด
  ตามลำดับ สำหรับวัตถุดิบอื่น ประกอบด้วย ทั้งยิบซัม และ Diorite Red
  การคำนวณส่วนประกอบของวัตถุดิบในการผลิตจะขึ้นอยู่กับสัดส่วนของการใช้ คุณภาพ
  และส่วนประกอบของวัตถุเคมีของวัตถุดิบสำหรับชนิดของปูนซีเมนต์ในแต่ละชนิด

  บริษัทมีเหมืองแร่ของบริษัท เอง และเป็นเจ้าของรถบรรทุกจำนวนประมาณ 45 คัน
  รวมถึงอุปกรณ์ต่างๆ ที่ใช้ในการดำเนินงานทำเหมืองแร่ บริษัท
  ทำเหมืองแร่หินปูนจากพื้นที่ที่ติดกับโรงงาน ซึ่งพื้นที่บางส่วนยังเป็นของรัฐ บริษัท
  ได้รับสัมปทานในการทำเหมืองแร่บนที่ดินผืนนี้
  สำหรับสัมปทานบัตรหินปูนมีระยะเวลาสิ้นสุดเดือนเมษายน 2557
  และได้ต่ออายุไปจนถึงเดือนกันยายน 2566 โดยปัจจุบันบริษัท ต้องจ่ายค่าสัมปทาน
  คิดเป็นเงินเท่ากับ 3.48 บาทต่อ 1 ตัน ของจำนวนหินปูน บริษัท
  เชื่อว่าสัมปทานนี้จะมีหินปูนสำรองเพียงพอที่จะป้อนวัตถุดิบหินปูนให้กับ 3
  สายการผลิตปูนซีเมนต์ของบริษัท เป็นเวลานานกว่า 62 ปี ซึ่งคำนวณมาจากการสำรวจของบริษัท
  และประมาณความต้องการของโรงงาน (หากรวมประทานบัตรที่ขอเพิ่มสำหรับสายการผลิตที่ 4
  จะทำให้บริษัทมีแหล่งสำรองหินปูนถึง 90 ปี)

  บริษัท ยังได้รับสัมปทานในการทำเหมืองแร่หินดินดานจากรัฐบาลบางส่วน
  ที่ดินนี้มีพื้นที่ติดกับโรงงานของบริษัท และสัมปทานบัตรดังกล่าวจะหมดอายุเริ่มเดือนพฤศจิกายน
  2551 จนถึงเดือนกันยายน 2566 ปัจจุบัน บริษัท ได้จ่ายค่าสัมปทานเป็นจำนวนเงิน 3.6
  บาทต่อตันของหินดินดาน อย่างไรก็ตาม บริษัท
  ก็ยังคงซื้อหินดินดานจากผู้จัดจำหน่ายหลายรายในจังหวัดสระบุรี

  บริษัท ซื้อ diorite red และแร่เหล็กจากผู้จัดจำหน่ายในประเทศ บริษัท
  ซื้อยิบซัมโดยทำสัญญามีอายุ 1 ปี จากผู้จัดจำหน่ายในประเทศรายใหญ่ 2 ราย
  นอกจากนี้บริษัทยังซื้อกระดาษคร๊าฟสำหรับใส่ปูนซีเมนต์จากผู้ผลิตถุงในประเทศ รวมทั้งจากบริษัท
  ที่เกี่ยวข้อง (บริษัท ถือหุ้นอยู่คิดเป็นร้อยละ 19) คือ บริษัท อุตสาหกรรมสหธัญญพืช จำกัด บริษัท
  หาแหล่งน้ำเพื่อใช้กระบวนการผลิต(โดยส่วนใหญ่จะใช้เป็นน้ำเย็นสำหรับเตาเผา)
  โดยมีท่อส่งน้ำจากแม่น้ำป่าสักซึ่งห่างจากบริษัท ไป 12 กิโลเมตร
  และจากบ่อน้ำบาดาลในที่ตั้งโรงงาน บริษัท ได้รับอนุมัติจากหน่วยงานราชการจังหวัด
  อำเภอมวกเหล็ก จังหวัดสระบุรี ในการสร้างท่อส่งน้ำตามถนนทางหลวง

  การจัดหาวัตถุดิบสำคัญที่ใช้ในการผลิตปูนซีเมนต์ของบริษัทมีรายละเอียดดังนี้

+------------+------------------------+--------+---------+-----------+
| วัตถุดิบ      | แหล่งที่มา                | จำนวนผู้ | ส       |           |
|            |                        |        | ัดส่วนการ |           |
|            |                        | จำหน่าย | ซื้อวัตถุดิบ |           |
|            |                        |        |         |           |
|            |                        | (ราย)  |         |           |
+------------+------------------------+--------+---------+-----------+
|            |                        |        | ใ       | ต่างประเทศ |
|            |                        |        | นประเทศ | (%)       |
|            |                        |        | (%)     |           |
+------------+------------------------+--------+---------+-----------+
|   หินปูน     | จากเ                   | -      | -       | -         |
|            | หมืองหินปูนที่ได้รับประทานบัตร |        |         |           |
|   หินดินดาน  |                        | 3      | 100     | -         |
|            | สั่งซื้อจากผู้ผลิตภายในประเทศ |        |         |           |
|   แร่เหล็ก   |                        | 1      | 100     | -         |
|            | สั่งซื้อจากผู้ผลิตภายในประเทศ |        |         |           |
|   ยิปซั่ม     |                        | 2      | 100     | -         |
|            | สั่งซื้อจากผู้ผลิตภายในประเทศ |        |         |           |
|   น้ำมันเตา  |                        | 3      | 100     | -         |
|            | สั่งซื้อจากผู้ผลิตภายในประเทศ |        |         |           |
|   ถ่านโค้ก   |                        | -      | -       | -         |
|            | นำ                     |        |         |           |
|   ถ่านหิน    | เข้าจากประเทศสหรัฐอเมริกา | 3      | -       | 65        |
|            |                        |        |         |           |
|   ยิปซั่มเทียม | นำเข้าจากประเทศอินโดนีเซีย | 1      | 35      | -         |
|            | และ                    |        |         |           |
|   ศิล       |                        | 1      | 100     | -         |
| าแลงเกรดสูง | สั่งซื้อจากผู้ผลิตในประเทศ    |        |         |           |
|            |                        | 5      | 100     | -         |
|   ดินแดง    | สั่งซื้อจากผู้ผลิตภายในประเทศ |        |         |           |
|            |                        | 3      | 100     | -         |
|            | สั่งซื้อจากผู้ผลิตภายในประเทศ |        |         |           |
|            |                        |        |         |           |
|            | สั่งซื้อจากผู้ผลิตภายในประเทศ |        |         |           |
+------------+------------------------+--------+---------+-----------+

  3.1.5 การตลาด การขาย และจัดจำหน่าย

  บริษัทมีสัดส่วนการจำหน่ายในประเทศต่อการส่งออกต่างประเทศในปี 2544 คิดเป็นสัดส่วน
  59:41 ของปริมาณยอดขายทั้งหมด ในกรณีที่เป็นรายได้ คิดเป็นสัดส่วน 75 : 25
  ของรายได้ยอดขายทั้งหมดในปี 2544

  บริษัทมีประเภทกลุ่มลูกค้าเป้าหมายที่สำคัญสำหรับการขายปูนซีเมนต์ ดังนี้

1.  บริษัท ขายให้กับตัวแทนจำหน่ายเพื่อจัดส่งให้กับลูกค้ารายย่อยอีกทอดหนึ่ง

2.  บริษัท ขายให้กับโครงการก่อสร้างและผู้รับเหมาก่อสร้าง

3.  บริษัท ขายปูนซีเมนต์ให้กับผู้ผลิตที่ใช้เป็นวัตถุดิบในการผลิตสินค้าต่อไป

  การขายปูนซีเมนต์จะขายผ่านตัวแทนจำหน่ายและผู้รับเหมา ในปี 2544 บริษัท มีลูกค้ารายใหญ่
  10 รายแรก (ไม่รวม ทีพีไอ คอนกรีต) คิดเป็นสัดส่วนประมาณร้อยละ 25
  ของปริมาณการขายทั้งหมด ถ้าไม่พิจารณาถึงโครงการก่อสร้างใหญ่
  ซึ่งมีความต้องการปูนซีเมนต์และปูนสำเร็จรูปสำหรับการใช้ในโครงการเป็นระยะเวลานาน
  บริษัทก็ไม่ได้ทำสัญญาในการจัดหาวัตถุดิบให้กับลูกค้ารายใดอีก ในปี 2544 บริษัท
  ขายปูนซีเมนต์ให้กับทีพีไอ คอนกรีต คิดเป็นประมาณร้อยละ 7
  ของปริมาณยอดขายปูนซีเมนต์ภายในประเทศ
  ซึ่งเงื่อนไขการขายเปรียบเทียบแล้วก็เหมือนกับลูกค้ารายใหญ่รายอื่นๆ บริษัท
  ตั้งเป้าในการขายให้กับทีพีไอ คอนกรีตคิดเป็นร้อยละ 10 ของยอดขายปูนซีเมนต์ทั้งปี
  แต่โดยทั่วไปจะขายให้กับทีพีไอ คอนกรีต ในจำนวนที่ทีพีไอ
  คอนกรีตในจำนวนเท่าที่ต้องการในการใช้เพื่อการผลิตคอนกรีตผสมเสร็จเท่านั้น

  บริษัท ขายปูนซีเมนต์และปูนสำเร็จรูปผ่านทางตัวแทนจำหน่ายและขายตรงให้กับลูกค้า บริษัท
  มีตัวแทนขายประมาณ 850 รายทั่วประเทศไทย โดยประมาณร้อยละ 30 เป็นตัวแทนเฉพาะ
  (Exclusive) บริษัท กำหนดระยะเวลาเก็บหนี้เฉลี่ย 60 วัน กับลูกค้าทั่วไป
  โดยต้องมีการค้ำประกันจากธนาคารจำนวนอย่างน้อยกึ่งหนึ่งของวงเงินเชื่อของลูกค้า
  ตั้งแต่ประเทศไทยประสบกับวิกฤตการณ์ บริษัท มีนโยบายการให้วงเงินเชื่อวัสดุเข้มงวดมากขึ้น
  จึงส่งผลกระทบต่อการเพิ่มขึ้นของสัดส่วนยอดขายของบริษัทที่ขายผ่านตัวแทนที่มีหลักทรัพย์ค้ำประกันต่อการขายโดยตรงให้กับลูกค้าที่ไม่มีหลักประกัน
  บริษัทมีนโยบายเพิ่มสัดส่วนการขายแก่โครงการก่อสร้างใหญ่ๆ เพราะเชื่อว่าเป็นตลาดที่น่าสนใจ
  ซึ่งมีความต้องการใช้ปูนซีเมนต์ในระยะยาว ในปี 2544 ประมาณร้อยละ 30
  ของปริมาณยอดขายปูนซีเมนต์ของบริษัท มาจากการที่บริษัท
  ขายให้กับผู้ใช้โดยตรงและสัดส่วนที่เหลือขายให้กับตัวแทนจำหน่าย
  สำหรับปูนเม็ดส่วนใหญ่ขายแบบเงินสด

  การส่งออกปูนซีเมนต์และปูนสำเร็จรูปส่วนใหญ่ขายผ่านตัวแทนต่างประเทศ
  ราคาสำหรับการส่งออกกำหนดโดย FOB Basis
  และการชำระเงินโอนผ่านเทเลกราฟฟิกหรือเล็ตเตอร์ออฟเครดิต at sight basis
  (ธนาคารชำระเงินทันทีเมื่อเอกสารถึงธนาคาร)
  โดยบริษัทส่งออกปูนเม็ดทั้งหมดที่เหลือจากการผลิตปูนซีเมนต์ให้กับตัวแทนต่างประเทศเช่นกัน

  บริษัท ขายปูนซีเมนต์ ภายใต้ยี่ห้อ “ทีพีไอโพลีน” ในรูปเป็นกอง (Bulk) และบรรจุถุง (Bag)
  ในปี 2544 ยอดขายปูนซีเมนต์ในรูปบรรจุถุงคำนวณได้คิดเป็นประมาณร้อยละ 70
  ของปริมาณยอดขาย ซึ่งส่วนใหญ่เป็นการขายปลีก บริษัท ได้พยายามสร้าง Brand Loyalty
  ให้กับผลิตภัณฑ์ปูนซีเมนต์ โดยการผลิตผลิตภัณฑ์ให้มีคุณภาพสูง การบริการการขายที่ดี
  (รวมทั้งการส่งมอบที่ตรงเวลา)
  การสร้างความสัมพันธ์ที่ดีกับตัวแทนจำหน่ายและการตั้งราคาที่สามารถแข่งขันได้ และบริษัท
  ขายปูนเม็ดแบบขายส่งให้กับผู้ผลิตปูนซีเมนต์ต่างประเทศ
  โดยคำนึงถึงการแข่งขันในเรื่องคุณภาพและราคา บริษัท
  ขายปูนสำเร็จรูปภายใต้ยี่ห้อแตกต่างกันไปขึ้นอยู่กับการใช้ แต่ยี่ห้อที่มีชื่อเสียง ได้แก่ M-199
  ทั้งนี้บริษัท
  จะใช้กลยุทธ์ในเรื่องคุณภาพของผลิตภัณฑ์และการตั้งราคาที่สามารถแข่งขันได้ในตลาดปูนสำเร็จรูป

  ในปี 2544 ประมาณร้อยละ 41 ของปูนซีเมนต์ที่บริษัทผลิต คือ
  ปูนซีเมนต์ผสมซึ่งมีราคาและคุณภาพต่ำกว่าปูนซีเมนต์พอร์ตแลนด์ บริษัท เชื่อว่า
  วิกฤตการณ์เศรษฐกิจของประเทศไทยจะทำให้ความต้องการของปูนซีเมนต์ผสมเพิ่มขึ้นในปริมาณที่ใกล้เคียงกับความต้องการของปูนซีเมนต์พอร์ตแลนด์
  โดยบริษัท ได้มุ่งเน้นทำการตลาดสำหรับปูนซีเมนต์ผสมในปีที่ผ่านมา เพื่อเพิ่มส่วนแบ่งการตลาด

  บริษัทได้ทำการโฆษณาและประชาสัมพันธ์ปูนซีเมนต์และปูนสำเร็จรูปผ่านสื่อโทรทัศน์โดยเป็นผู้สนับสนุนรายการกีฬาต่างๆ
  นอกจากนี้ยังได้จัดงานสัมมนาให้แก่วิศวกรรมโยธาและผู้ซื้อรายย่อย
  บริษัทพิจารณาเห็นว่าการสนับสนุนการขายเป็นสิ่งสำคัญในการทำการตลาดปูนซีเมนต์สำหรับประเทศไทย
  ซึ่งในขณะนี้ถือได้ว่า ความต้องการปูนซีเมนต์น้อยลง
  เช่นเดียวกับผู้ผลิตปูนซีเมนต์ไทยทั่วไปที่ใช้กลยุทธ์การสนับสนุนทางการขายโดยการลดราคาและมีสิ่งจูงใจให้กับตัวแทนขายและลูกค้า
  เพื่อหวังเพิ่มยอดขายให้สูงขึ้นในยามวิกฤตการณ์เศรษฐกิจของประเทศไทย
  ถึงแม้ว่ากลยุทธ์การตลาดปูนซีเมนต์และปูนเม็ดของบริษัทยังคงเหมือนเดิม
  แต่งบประมาณในการทำกิจกรรมทางการตลาดของบริษัทได้ลดลง
  อย่างไรก็ตามบริษัทก็มิได้ให้ความสำคัญในการทำการตลาดโดยตรงสำหรับปูนเม็ดแต่อย่างใด

  การจัดจำหน่ายปูนซีเมนต์ ปูนเม็ด และปูนสำเร็จรูปจากโรงงานใช้เส้นทางทางบก ทางรถไฟ
  และทางน้ำ
  โดยบริษัท มีตู้สินค้าขนส่งทางรถไฟทั้งสิ้น 468 ตู้ ซึ่งแต่ละตู้บรรจุปูนซีเมนต์ทั้งแบบกอง (Bulk)
  และแบบบรรจุถุง (Bag) ได้ประมาณตู้ละ 35 ตัน และบริษัทยังมีรถบรรทุก 430 คัน
  ซึ่งแต่ละคันสามารถบรรจุปูนซีเมนต์ทั้งแบบกอง (Bulk) และแบบบรรจุถุง (Bag) ได้คันละ 26
  ตัน สำหรับทางรถไฟ
  บริษัทได้เชื่อมต่อรางจากโรงงานไปยังรางรถไฟสายหลักภาคตะวันออกเฉียงเหนือจากสระบุรีไปยังอุดรธานี
  และจากกรุงเทพฯไปยังนครราชสีมา และภาคใต้จากสระบุรีไปหาดใหญ่
  ซึ่งแต่ละสายมีการขนส่งทั้งปูนซีเมนต์ ปูนเม็ด และปูนสำเร็จรูป ทั่วประเทศไทย

  ส่วนการขนส่งปูนซีเมนต์ ปูนเม็ด และปูนสำเร็จรูปเพื่อการส่งออก
  บริษัทจะขนส่งโดยใช้ทางรถไฟไปยังท่าเรืออยุธยาห่างจากโรงงานประมาณ 40 กิโลเมตร
  หลังจากนั้นจะขนถ่ายลงเรือเล็กซึ่งดำเนินการโดยผู้รับเหมาภายนอก

  บริษัท มีรถบรรทุกมากที่สุดในประเทศ ซึ่งบริษัท เชื่อว่า
  สามารถลดต้นทุนการจัดจำหน่ายและก่อให้เกิดการได้เปรียบในการแข่งขันต่อคู่แข่งขันโดยสามารถรับคำสั่งซื้อในปริมาณมากได้อย่างรวดเร็ว

  บริษัท มีศูนย์การจัดจำหน่ายอยู่ 4 แห่ง ทั่วประเทศไทยในการจัดส่งสินค้าเป็นกอง (Bulk)
  หรือเป็นถุงปูนซีเมนต์
  โดยปูนซีเมนต์ที่เป็นถุงสามารถจัดส่งให้แก่คลังสินค้าของตัวแทนจำหน่ายจำนวน 100
  แห่งทั่วประเทศไทย โดยคลังสินค้าแต่ละแห่งจะมีสินค้าคงเหลือเฉลี่ย 30 ถึง 100 ตัน
  ซึ่งสามารถขายให้แก่ลูกค้าปลีกตามท้องที่ในปริมาณที่ลูกค้าต้องการได้

  การกำหนดราคาปูนซีเมนต์แบบถุงและแบบกอง (Bulk) ถูกกำหนดโดยรัฐบาล
  ดังนั้นเมื่อต้องการเพิ่มราคาปูนซีเมนต์ให้สูงขึ้น
  ผู้ผลิตปูนซีเมนต์ต้องเสนอแบบคำขอไปยังกรมการค้าภายใน กระทรวงพาณิชย์
  โดยแจ้งถึงเหตุผลที่เหมาะสมในการเสนอการเพิ่มราคา (อาทิเช่น ต้นทุนการผลิตปูนซีเมนต์)
  โดยจะต้องได้รับการอนุมัติจากกระทรวงพาณิชย์ในการเพิ่มราคาดังกล่าว
  โดยทั่วไปราคาสินค้าควบคุมสำหรับผลิตภัณฑ์ปูนซีเมนต์แต่ละประเภทจะใช้กับผู้ผลิตปูนซีเมนต์ภายในประเทศทั้งหมด
  แต่ก็มีการลดราคาจากราคาที่กำหนดเพื่อเสนอกับลูกค้าที่สั่งซื้อปริมาณมากและผู้ซื้อบางราย
  ซึ่งแล้วแต่ผู้ขายจะเห็นสมควร ส่วนราคาปูนสำเร็จรูป
  ถึงแม้ว่าจะมิได้มีการควบคุมราคาโดยรัฐบาล
  แต่โดยทั่วไปก็มีความสัมพันธ์ไปทางเดียวกันกับราคาปูนซีเมนต์
  สำหรับปูนเม็ดจะขายในราคาที่ตลาดเป็นผู้กำหนด
  เนื่องจากถือว่าเป็นสินค้าเกษตรกรรมและเหมืองแร่ระหว่างประเทศ (International
  Commodities)

  นอกจากการทำสัญญาจัดจำหน่ายปูนซีเมนต์ให้กับโครงการก่อสร้างขนาดใหญ่แล้ว
  ปริมาณการขายปูนซีเมนต์จะซื้อขายตามราคาตลาด ในบางกรณีบริษัท
  จะมีข้อตกลงในการจัดส่งปูนซีเมนต์ให้กับโครงการก่อสร้างขนาดใหญ่ในช่วงระหว่างการก่อสร้างเป็นระยะเวลาไม่เกิน
  2 ปี ส่วนการขายปูนเม็ดจะมีสัญญาจัดส่งสินค้าเป็นระยะเวลา 1 ปี

  3.1.6 การแข่งขัน

  คู่แข่งรายใหญ่ในประเทศ ได้แก่ บริษัท ปูนซีเมนต์ไทย จำกัด (มหาชน) บริษัท
  ปูนซีเมนต์นครหลวง จำกัด (มหาชน) บริษัท ปูนซีเมนต์ (เอเชีย) จำกัด (มหาชน) และบริษัท
  ชลประทานซีเมนต์ จำกัด (มหาชน)

  ตารางแสดงประมาณการกำลังการผลิตปูนซีเมนต์ของผู้ผลิตแต่ละรายในประเทศไทย

+------------------------------+-------------------------+------------+
| บริษัท                         | กำลังการผลิต ณ วันที่ 31     | ส่วนแบ่งตลาด |
|                              | ธันวาคม 2544             | ⁽¹⁾        |
|                              |                         |            |
|                              | (ล้านตัน)                 |            |
+==============================+=========================+============+
| 1. บ                         | 23.4                    | 38         |
| ริษัท ปูนซีเมนต์ไทย จำกัด (มหาชน)  |                         |            |
|                              | 12.3                    | 27         |
| 2. บริษัท                      |                         |            |
|  ปูนซีเมนต์นครหลวง จำกัด (มหาชน) | 9.0                     | 18         |
|                              |                         |            |
| 3.                           | 5.0                     | 9          |
| บริษัท ทีพีไอ โพลีน จำกัด (มหาชน)  |                         |            |
|                              | 1.6                     | 4          |
| 4. บร                        |                         |            |
| ิษัท ปูนซีเมนต์เอเชีย จำกัด (มหาชน) | 0.7                     | 4          |
|                              |                         |            |
| 5. บริษ                       |                         |            |
| ัท ชลประทานซีเมนต์ จำกัด (มหาชน) |                         |            |
|                              |                         |            |
| 6. รายย่อยอื่น ๆ                |                         |            |
+------------------------------+-------------------------+------------+
| รวม                          | 52.0                    | 100%       |
+------------------------------+-------------------------+------------+

หมายเหตุ : ที่มา : ประมาณการจากบริษัท

  บริษัท เชื่อว่า
  ข้อมูลกำลังการผลิตของผู้ผลิตที่เป็นบริษัทจดทะเบียนในตลาดหลักทรัพย์ดังกล่าวอาจจะไม่ตรงกับกำลังการผลิตที่แท้จริงเพราะว่าบริษัทจดทะเบียนดังกล่าว
  บางบริษัทไม่มีการหยุดสายการผลิตเพื่อซ่อมแซมและบำรุงรักษา หรือเพื่อเหตุผลอื่น
  หรือหยุดสายการผลิตเมื่อเครื่องจักรล้าสมัย หรือมีต้นทุนการผลิตต่อหน่วยสูงขึ้น
  ซึ่งทำให้ไม่เกิดประโยชน์จากต้นทุนที่ต่ำกว่า (Economy of scale)

  กล่าวได้ว่า คู่แข่งขันที่สำคัญในประเทศของบริษัท
  ประกอบด้วยบริษัทคนไทยที่ตั้งมาเป็นเวลานานและมีฐานลูกค้าที่ดีมาตลอด
  บริษัทต่างชาติที่อยู่ในตลาดปูนซีเมนต์ระดับโลกที่ได้เริ่มเข้ามาลงทุนและซื้อกิจการในประเทศไทยและผู้ผลิตปูนซีเมนต์ภูมิภาคนี้
  ตัวอย่างเช่น บริษัท Holcim Ltd. (ชื่อเดิมว่า Holderbank Financi?re Glaris)
  ได้เข้าซื้อหุ้นของบริษัท ปูนซีเมนต์นครหลวงไทย จำกัด (มหาชน) คิดเป็นร้อยละ 32
  ของทุนเรียกชำระแล้ว ซึ่งเป็นคู่แข่งในประเทศรายใหญ่ของบริษัท บริษัท
  คาดว่าในอนาคตบริษัทต่างชาติจะเข้ามารวมกิจการในตลาดการผลิตปูนซีเมนต์ของภูมิภาครวมทั้งประเทศไทย
  ซึ่งมีจะผลให้บริษัท ต้องเผชิญกับการแข่งขันที่รุนแรงเพิ่มขึ้น

  ในปัจจุบัน บริษัทมีความเชื่อเป็นอย่างยิ่งว่า ผลิตภัณฑ์ที่มีชื่อเสียง การรักษาคุณภาพผลิตภัณฑ์
  เทคโนโลยีที่ก้าวหน้าทั้งในหน่วยการผลิตและกระบวนการผลิต
  ระบบการขนส่งโดยรถบรรทุกและรถไฟที่มีประสิทธิภาพ ศูนย์จำหน่ายสินค้าและวัตถุดิบ
  เครือข่ายการเชื่อมโยงในการบริหารสินค้าคงคลัง กลยุทธ์ความได้เปรียบทางด้านนโยบายราคา
  ตลอดจนถึงการเข้าไปมีส่วนร่วมในธุรกรรมการผลิตคอนกรีตผสมเสร็จนั้นจะสามารถทำให้บริษัท
  ประสบความสำเร็จในการแข่งขันทั้งในและต่างประเทศในอุตสาหกรรมปูนซีเมนต์

  ผลจากการที่ประเทศไทยมีกำลังการผลิตปูนซีเมนต์ที่เกินความต้องการ บริษัท
  จึงมีนโยบายที่จะส่งออก
  ปูนซีเมนต์ โดยในปี 2544 บริษัท ได้ส่งออกประมาณร้อยละ 41 ของปริมาณการขายปูนซีเมนต์
  ปูนเม็ด
  และปูนสำเร็จรูป โดยการส่งออกไปยังตลาดส่งออกที่ใหญ่ที่สุด 3 แห่ง ได้แก่ กลุ่มประเทศอัฟริกา
  บังคลาเทศ และอเมริกา ซึ่งบริษัทคู่ค้าที่เป็นผู้จัดจำหน่ายปูนซีเมนต์รายใหญ่ ได้แก่ Holcim,
  Lafarge Corporation, CEMEX S.A. de S.V. และ Heidelburger Cement
  ซึ่งบริษัทเหล่านี้มีความสำคัญต่อตลาดโลกในภูมิภาคนี้อย่างมากทั้งในด้านการเป็นผู้ซื้อและผู้จัดจำหน่ายรายใหญ่ของผลิตภัณฑ์
  ปูนซีเมนต์ ปูนเม็ด และปูนสำเร็จรูป ซึ่งการซื้อขายจะขึ้นอยู่กับราคาและปัจจัยอื่นๆ
  ส่งผลให้ผู้ซื้อเหล่านี้บ่อยครั้งที่ทำการซื้อผลิตภัณฑ์จากคู่แข่งในภูมิภาคหนึ่งเพื่อไปแข่งขันกับอีกภูมิภาคหนึ่ง
  ดังนั้นเพื่อความสำเร็จในอนาคต กลยุทธ์การส่งออกของบริษัท
  จะต้องเน้นในเรื่องของราคาและคุณภาพของสินค้าเป็นสำคัญ

  ในส่วนของปูนเม็ดที่บริษัทไม่ได้นำไปใช้ในการผลิตปูนซีเมนต์ก็เป็นสินค้าอีกประเภทหนึ่งที่บริษัทมุ่งเน้นในการส่งออก
  บริษัทเชื่อว่ากลยุทธ์การส่งออกปูนซีเมนต์ตลอดจนปูนเม็ดที่เหลือจากการผลิตปูนซีเมนต์นี้จะสามารถทำให้บริษัท
  มีบทบาทในตลาดโลกมากขึ้น ตลอดจนการพัฒนาเครือข่ายการจัดจำหน่ายในต่างประเทศ
  และการลดต้นทุนต่อหน่วยในการผลิตปูนซีเมนต์อีกด้วย

  บริษัท เชื่อว่า ด้วยเหมืองแร่หินปูนที่มีจำกัดในประเทศไทยสำหรับการผลิตหินปูน
  และการผลิตปูนซีเมนต์เป็นธุรกิจที่ต้องใช้เงินทุนสูง
  ทำให้การเข้ามาในการทำธุรกิจการผลิตปูนซีเมนต์ในประเทศไทยค่อนข้างยาก นอกจากนี้ บริษัท
  ยังเชื่อว่า จากสถานการณ์ปัจจุบันที่กำลังการผลิตมีมากเกินความต้องการ
  ทำให้เมืองไทยเป็นตลาดที่ไม่น่าสนใจในการเข้ามาสำหรับผู้ประกอบการรายใหม่

  3.1.7 กฎเกณฑ์และข้อบังคับของรัฐ

  กระทรวงอุตสาหกรรมได้กำหนดการผลิตปูนซีเมนต์ในประเทศไทย
  โดยต้องมีใบอนุญาตประกอบการผลิตปูนซีเมนต์และมีปริมาณการผลิตที่แน่นอน
  ปัจจุบันกระทรวงอุตสาหกรรมมีนโยบายที่ชัดเจนแจ้งไว้ว่า
  จะไม่มีการเพิ่มการผลิตปูนซีเมนต์ในประเทศไทย ซึ่งก่อนหน้านี้
  รัฐบาลได้มีข้อจำกัดการนำเข้าปูนซีเมนต์และส่งออกจากประเทศไทย
  ซึ่งต่อมาได้มีการยกเลิกข้อจำกัดดังกล่าวในปี 2532 และปี 2535 ตามลำดับ

  รัฐบาลไทยได้ยกเลิกเพดานราคาสูงสุดที่ออกจากโรงงาน (Ex-factory Price)
  สำหรับปูนซีเมนต์ตั้งแต่ปี 2535
  ปัจจุบันการเพิ่มราคาที่กำหนดไว้ต้องได้รับอนุมัติจากกระทรวงพาณิชย์ตามที่ได้กล่าวมาแล้วข้างต้น
  แต่ไม่มีการกำหนดราคาขั้นต่ำที่ขายภายในประเทศ

  3.1.8 สถานการณ์ด้านสิ่งแวดล้อม

  บริษัท ได้ปฏิบัติการด้านบริหารสิ่งแวดล้อมตามมาตรฐาน ISO 14001
  จากสถาบันรับรองมาตรฐานไอเอสโอ AJA EQS ประเทศอังกฤษ อันประกอบด้วย
  นโยบายด้านสิ่งแวดล้อม วัตถุประสงค์และเป้าหมายด้านสิ่งแวดล้อมนั้น
  บริษัทได้ปรับปรุงค่าเป้าหมายให้ดีกว่าค่ามาตรฐานที่กฎหมายกำหนด
  โดยจัดทำเป็นแผนตรวจวัดและติดตามผลด้านสิ่งแวดล้อมประจำปี เกี่ยวกับคุณภาพอากาศ
  ความดังเสียง คุณภาพน้ำ ความสั่นสะเทือน ความร้อน และ EP down time การทำ
  Corrective and Preventive Action จะใช้วิธีปฏิบัติง่ายๆ
  เพื่อป้องกันไม่ให้ส่งผลกระทบต่อสิ่งแวดล้อมที่แหล่งกำเนิด อาทิเช่น Sand trap or Sand
  filter ช่วยในการดักฝุ่นถ่านหินไม่ให้ปนเปื้อนลงในรางระบายน้ำ Neutralization
  สำหรับบำบัดน้ำทิ้งจากห้องปฏิบัติการทางเคมี บ่อพักหรือบ่อตกตะกอนสำหรับบำบัดน้ำทิ้งเบื้องต้น
  การทำขอบล้อมรอบกองวัตถุดิบเพื่อป้องกันไม่ให้วัตถุดิบปนไปกับน้ำ และท้ายสุดคือ Continual
  Improvement ทำการสำรวจประเด็นปัญหาด้านสิ่งแวดล้อม (Environmental Aspects)
  เป็นประจำทุก 6 เดือน และนำเสนอที่ประชุม (Management Review Meeting)
  เพื่อเปลี่ยนแปลงวัตถุประสงค์และเป้าหมายสิ่งแวดล้อม

  ในระยะเวลา 3 ปีที่ผ่านมา บริษัทได้ปฏิบัติตามหลักการบริหารสิ่งแวดล้อมอย่างเคร่งครัด
  ไม่ว่าจะเป็นการลดมลพิษที่แหล่งกำเนิด การใช้ถ่านหินบิทูมินัสที่มีปริมาณซัลเฟอร์ต่ำ
  มีการตรวจสอบประสิทธิภาพการทำงานของเครื่องกำจัดฝุ่นละอองแบบไฟฟ้าสถิตย์
  (Electrostatic precipitator) ทุกหน่วยผลิต ซึ่งมีประสิทธิภาพสูงกว่าร้อยละ 99
  และเครื่องดักอากาศแบบถุงกรอง (Bag filter) ซึ่งมีประสิทธิภาพสูงกว่า ร้อยละ 90
  ในบริเวณจุดรับและขนถ่ายวัตถุดิบ และบริเวณไซโล มีการติดตามตรวจสอบคุณภาพอากาศ
  คุณภาพน้ำ เสียงและแรงสั่นสะเทือน
  ผลการตรวจวิเคราะห์คุณภาพสิ่งแวดล้อมมีค่าอยู่ในเกณฑ์มาตรฐาน
  โดยบริษัทได้จัดทำเป็นรายงานสรุปทุก 6 เดือน
  พร้อมนำเสนอต่อสำนักงานนโยบายและแผนสิ่งแวดล้อม (สผ.) กรมโรงงานอุตสาหกรรม
  (กรอ.) ทรัพยากรธรณีและสำนักงานอุตสาหกรรมจังหวัดสระบุรี
  สำหรับในส่วนของสภาพแวดล้อมและความปลอดภัยของพนักงาน
  บริษัทมีโปรแกรมการตรวจประเมินภาวะแวดล้อมในที่ทำงาน
  มีการบันทึกสถิติอุบัติเหตุและการซ้อมแผนฉุกเฉินเป็นประจำ
  อีกทั้งบริษัทไม่มีข้อพิพาทหรือถูกฟ้องร้องเกี่ยวกับสิ่งแวดล้อมแต่ประการใด

  ทั้งนี้โรงงานปูนซีเมนต์ได้รับประกาศเกียรติคุณสถานประกอบการดีเด่นด้านความปลอดภัยในการทำงาน
  รวมทั้งการจัดการและดูแลสภาพแวดล้อมในการทำงานจากสำนักงานสวัสดิการและคุ้มครองแรงงาน
  โดยปัจจุบันอยู่ระหว่างการเตรียมพร้อมเพื่อเข้าสู่ระบบมาตรฐาน มอก. 18001

3.2 การประกอบธุรกิจเม็ดพลาสติก LDPE/ EVA

  เดือนมีนาคม 2533 ได้ซื้อกิจการเม็ดพลาสติก LDPE โรงที่ 1 จากทีพีไอภายใต้สัญญา LDPE
  Master Agreement ซึ่งได้เช่าพื้นที่โรงงานโรงที่ 1 จากทีพีไอสำหรับระยะเวลา 30 ปี
  และสามารถต่อสัญญาได้อีก 20 ปี แม้ว่าสัญญาดังกล่าวได้ลงนามในเดือนมิถุนายน 2538
  ระหว่างบริษัท กับทีพีไอเกี่ยวกับการซื้อสินค้า Ethyleneจากทีพีไอ
  แต่ทั้งสองฝ่ายมิได้ปฏิบัติตามสัญญาอย่างเคร่งครัด
  ในทางปฏิบัติจะมีการปรับเงื่อนไขและราคาซื้อขายในแต่ละระดับ (เช่นราคา)
  เพื่อกำหนดการซื้อขาย Ethylene (ดูรายละเอียดหัวข้อวัตถุดิบ) และบริษัท
  เริ่มขายสินค้าจากการผลิตเม็ดพลาสติก LDPE จากโรงที่ 2 ในเดือนพฤษภาคม 2538 ซึ่ง ณ 31
  ธันวาคม 2544 บริษัท มีกำลังการผลิต 158,000 ตันต่อปี

  3.2.1 ภาวะอุตสาหกรรม

  ที่ผ่านมาในอดีต บริษัท ได้ขายสินค้าเม็ดพลาสติก LDPE คิดเป็นจำนวนกว่าร้อยละ 70
  ภายในประเทศ ซึ่งความต้องการสินค้า LDPE
  จะมีความสัมพันธ์กับอัตราการเติบโตของผลิตภัณฑ์มวลรวมประชาชาติ (GDP)
  ภายในประเทศและขึ้นอยู่กับปริมาณการผลิตสินค้าเกษตรกรรมเนื่องจากสินค้าเม็ดพลาสติก LDPE
  จะนำไปใช้ผลิตเป็นบรรจุภัณฑ์สำหรับสินค้าเกษตรและสำหรับการผลิตสินค้าพลาสติก
  ผลต่อเนื่องของวิกฤตการณ์เศรษฐกิจในอาเซียนมีผลกระทบต่อเศรษฐกิจในประเทศและประเทศแถบอาเซียน
  ซึ่งมีผลกระทบด้านลบต่อความต้องการใช้สินค้า LDPE ภายในประเทศ

  บริษัท เป็นบริษัทแรกที่ผลิต LDPE และเป็นหนึ่งในสองของผู้ผลิตที่สามารถผลิตเม็ดพลาสติก LDPE
  ในประเทศไทย การใช้กำลังการผลิตเม็ดพลาสติก LDPE
  ภายในประเทศจะค่อนข้างคงที่ในช่วงปีที่ผ่านมา

  ในอดีตที่ผ่านมา ผู้ผลิตเม็ดพลาสติก LDPE ในประเทศไทยได้ขายเม็ดพลาสติก LDPE
  ภายในประเทศเป็นส่วนใหญ่ ซึ่งเหตุผลหลักมาจาก
  ประเทศไทยได้ตั้งอัตราภาษีนำเข้าที่สูงเพื่อป้องกันการนำเข้าจากต่างประเทศ
  โดยปัจจุบันอัตราภาษีนำ เข้าเม็ดพลาสติก LDPE
  จากประเทศในอาเซียนและจากประเทศอื่นๆที่อยู่นอกอาเซียนอยู่ระหว่างร้อยละ 15 และ 20
  ตามลำดับ ภายใต้ข้อบังคับของการเปิดเสรีทางการค้าในภูมิภาคเอเซียตะวันออกเฉียงใต้
  (AFTA) บริษัท คาดว่ารัฐบาลมีนโยบายที่ลดอัตราภาษีนำเข้าสินค้าเม็ดพลาสติก LDPE
  เหลือเพียงร้อยละ 10 ในเดือนมกราคมปี 2545 และร้อยละ 5 ในปี 2546 ซึ่งบริษัท
  เชื่อว่าการลดอัตราภาษีนำเข้าจะมีผลทำให้การแข่งขันภายในประเทศมีความรุนแรงมากขึ้น

  อย่างไรก็ตาม บริษัท เชื่อว่าตลาดสำหรับผู้ผลิตเม็ดพลาสติก LDPE
  ในระยะยาวยังมีแนวโน้มที่ดีอยู่ ถึงแม้ว่าจะมีการปรับลดอัตราภาษีลง
  โดยความต้องการเม็ดพลาสติก LDPE
  จะขึ้นอยู่กับระดับการเติบโตของผลิตภัณฑ์มวลรวมประชาชาติ (GDP)

  ส่วนราคาของสินค้าเม็ดพลาสติก LDPE
  ภายในประเทศจะค่อนข้างคงที่สำหรับช่วงระยะเวลาที่ผ่านมาส่วนหนึ่งเนื่องมาจากการตั้งภาษีนำเข้าในระดับสูงตามที่กล่าวข้างต้น
  ทำให้ราคาขายภายในประเทศได้รับผลกระทบจากความผันผวนของราคาในตลาดต่างประเทศน้อย
  โดยทั่วไปราคาขายในต่างประเทศจะมีความผันผวนมากกว่าในประเทศ

  3.2.2 ลักษณะของผลิตภัณฑ์

  ผลิตภัณฑ์เม็ดพลาสติก LDPE เป็นเม็ดพลาสติกที่สามารถนำไปแปรรูปได้ง่าย
  ซึ่งจะสามารถแบ่งประเภทเม็ดพลาสติกตามส่วนประกอบและวัตถุประสงค์ในการใช้งานที่แตกต่างกันไป
  คือ

  1. LDPE Homopolymer เหมาะสำหรับงานขึ้นรูปชนิดต่างๆ ได้แก่

1.  งานแผ่นฟิล์ม ได้แก่ ถุงพลาสติกชนิดต่างๆ เช่น ถุงขนาดเล็กที่ใช้บรรจุสินค้าทั่วไป (ถุงตลาด)
    ถุงพิมพ์ลาย ถุงใส่เสื้อผ้า รวมถึงถุงขนาดใหญ่ที่ใช้แบกรับน้ำหนักมากๆ เช่น ถุงอุตสาหกรรม
    ถุงน้ำแข็ง ถุงบรรจุอาหารแช่เย็น และถุงช้อปปิ้ง ตลอดจนแผ่นฟิล์มที่ใช้ทำวัสดุกันกระแทก
    (Air bubble sheet) แผ่นฟิล์มใช้หดรัดสินค้าประเภทต่าง ๆ เช่น ฟิล์มรัดกล่อง
    ขวดน้ำอัดลม แผ่นฟิล์มรัดสินค้าบนพาเลทเพื่อความสะดวกในการขนส่ง
    และแผ่นฟิล์มที่มีขนาดใหญ่มากๆ ที่นำไปใช้ในงานเพื่อการเกษตร เช่น
    ฟิล์มรองพื้นปูบ่อน้ำเพื่อการกักเก็บน้ำ ฟิล์มสำหรับเรือนเพาะชำ (Green house)

2.  งานเป่าเข้าแบบ ได้แก่ การเป่าทำขวดต่างๆ เช่น ขวดน้ำเกลือ ขวดยาหยอดตา

3.  งานฉีดเข้าแบบ ได้แก่ ฝาจุกขวดน้ำ ฝาขวดน้ำมันพืช และฝาขวดต่างๆ เครื่องใช้ในบ้าน
    ได้แก่ ตะกร้า และภาชนะบรรจุอาหาร รวมทั้งของเด็กเล่นที่ต้องการลักษณะชิ้นงานที่นิ่ม
    เป็นต้น

4.  งานแผ่นเคลือบหรือแผ่นประกบ ได้แก่ งานเคลือบบนผิวฟิล์ม บนผิวแผ่นกระดาษ
    และบนผิวแผ่นอลูมิเนียมฟอยล์ เช่น ซองบรรจุอาหารแห้ง ซองยาสระผม เป็นต้น

5.  งานเคลือบผิวโลหะ ได้แก่ การเคลือบลวดเอนกประสงค์ เช่น ตะแกรงวางสินค้า ชั้นวางของ
    และตะกร้า หน้ารถจักรยาน และมอเตอร์ไซด์

2. LDPE Copolymer เป็นเม็ดพลาสติกสังเคราะห์ เหมาะสำหรับการนำไปผลิตพื้นรองเท้า
งานแผ่นฟิล์ม งานฉีดเข้าแบบที่ต้องการความนิ่มมากกว่า LDPE และ EVA
ยังสามารถนำไปใช้ในงานกาว HOT MELT เช่น กาวสำหรับงานบรรจุภัณฑ์ งานไม้อัด เป็นต้น

  ในปี 2544 บริษัท มีสัดส่วนการจำหน่ายเม็ดพลาสติก LDPE Homopolymer และ LDPE
  Copolymer คิดเป็นสัดส่วนร้อยละ 86 และ 14 ตามลำดับ
  ในแง่ของรายได้การจำหน่ายเม็ดพลาสติก LDPE Homopolymer และ LDPE Copolymer
  คิดเป็นสัดส่วนร้อยละ 82 และ 18 ตามลำดับ

  ในปี 2544 บริษัท มีสัดส่วนการเม็ดพลาสติก LDPE Homopolymer
  แยกตามประเภทของลูกค้าได้ดังนี้

  1. งานแผ่นฟิล์ม (Blow Film) มีสัดส่วนประมาณร้อยละ 78 ของลูกค้าทั้งหมด

  2. งานเคลือบฟิล์ม (Lamination) มีสัดส่วนประมาณร้อยละ 15 ของลูกค้าทั้งหมด

  3. งานฉีดเข้าแบบ (Injection Molding) มีสัดส่วนประมาณร้อยละ 6 ของลูกค้าทั้งหมด

  4. งานเคลือบโลหะและงานอื่นๆ ในส่วนที่เหลือมีสัดส่วนประมาณร้อยละ 1 ของลูกค้าทั้งหมด

  ตารางแสดงปริมาณการผลิตเม็ดพลาสติก LDPE ของบริษัท ตั้งแต่ปี 2542 เป็นต้นมา

(หน่วย : เมตริกตัน)

  -------------------------- -------------- -------------- ---------------
                             สำหรับปีสิ้นสุด ณ                  
                             วันที่ 31 ธันวาคม                 

                             2542           2543           2544

  LDPE Homopolymer           126,700        125,811        124,235

  LPDE Copolymer             23,955         19,898         26,953

  รวม                        150,655        145,709        151,188
  -------------------------- -------------- -------------- ---------------

ตารางแสดงยอดขาย LDPE ของบริษัท ตั้งแต่ปี 2542 เป็นต้นมา

(หน่วย : เมตริกตัน)

  -------------------------- -------------- -------------- ---------------
                             สำหรับปีสิ้นสุด ณ                  
                             วันที่ 31 ธันวาคม                 

                             2542           2543           2544

  LDPE Homopolymer           121,278        125,338        126,924

  LPDE Copolymer             17,680         22,828         22,188

  รวม                        138,958        148,166        149,112
  -------------------------- -------------- -------------- ---------------

  ในอดีตที่ผ่านมา ส่วนใหญ่บริษัท จะผลิตเม็ดพลาสติก LDPE Homopolymer
  ซึ่งเรียกได้ว่าเป็นสินค้าประเภท Commodity ที่มีคุณภาพดี
  แต่ต่อมาสินค้านี้ถูกทดแทนด้วยเม็ดพลาสติกชนิดอื่นทำให้การขาย LDPE Homopolymer
  ได้กำไรลดลง ดังนั้นบริษัท จึงเริ่มผลิตสินค้าเฉพาะพิเศษ คือ เม็ดพลาสติก LDPE Copolymer
  ซึ่งจะมีอัตรากำไรมากกว่าเม็ดพลาสติก LDPE Homopolymer เนื่องจากมีผู้ผลิตเม็ดพลาสติก
  LDPE Copolymer จำนวนน้อยรายในโลกและเนื่องจาก เม็ดพลาสติก LDPE Copolymer
  เป็นสินค้าเฉพาะพิเศษซึ่งต้องมีการผลิตค้นคว้าวิจัยผลิตภัณฑ์ประเภท EVA เป็นพิเศษ
  ดังนั้นเพื่อป้องกันคู่แข่งที่จะเข้ามาแข่งขันในอุตสาหกรรมนี้ บริษัทจึง
  ได้จดลิขสิทธิ์เทคโนโลยีในการผลิต
  ซึ่งถือว่าเป็นความได้เปรียบด้านการแข่งขันทั้งตลาดภายในและภายนอกประเทศได้

  3.2.3 การผลิตเพื่อจำหน่าย (Production Facilities)

  โรงงานผลิตเม็ดพลาสติก LDPE ประกอบด้วย 2 โรงงาน ตั้งอยู่บนพื้นที่ 42.5 ไร่
  ในพื้นที่ศูนย์การผลิตปิโตรเลียมของทีพีไอที่จังหวัดระยอง อยู่ห่างจากกรุงเทพฯ ประมาณ 200
  ก.ม. ติดกับอ่าวไทย โรงงานการผลิตเม็ดพลาสติก LDPE ที่ใช้ในการผลิตประกอบด้วย
  แท้งก์สำหรับเก็บ Ethylene จำนวน 10,000
  ตันและสถานที่เก็บสินค้าและท่อส่งสินค้าร่วมกับทีพีไอ
  นอกจากนี้ยังใช้ท่าเรือขนส่งร่วมกับทีพีไอในการรับสินค้าวัตถุดิบที่สั่งเข้ามาจากต่างประเทศด้วย
  ทั้งนี้ การผลิตทั้งโรงที่ 1 และ 2 จะมีการหยุดผลิตเพื่อตรวจเช็คและซ่อมบำรุงประมาณ 2
  อาทิตย์ในแต่ละปี และทุกๆ 5 ปีบริษัท จะมีการซ่อมบำรุงเป็นพิเศษโดยใช้เวลาประมาณ 10 ถึง
  20 วัน โรงงานเม็ดพลาสติก LDPE ได้รับการรับรองมาตรฐาน ISO 9002
  จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม (สรอ.) ในเรื่องการผลิต
  การติดตั้ง และการบริการ นอกจากนี้ บริษัทได้รับการรับรองมาตรฐาน ISO 18001
  สำหรับระบบการจัดการอาชีวอนามัยและความปลอดภัยจาก สรอ.เช่นกัน นอกจากนี้
  บริษัทยังเป็นสมาชิกของ Responsible Care Programme
  ซึ่งเป็นโครงการที่ให้บริษัทผู้ผลิตสินค้าเคมีภัณฑ์ได้หมั่นตรวจสอบบริษัทของตัวเองเพื่อจะได้ลดผลกระทบจากการผลิตต่อสิ่งแวดล้อมให้น้อยที่สุด

  อนึ่ง ทีพีไอได้ก่อสร้างโรงงานที่ 1 เสร็จเมื่อปี 2525
  และเริ่มผลิตเพื่อจำหน่ายในเดือนพฤศจิกายนของปีเดียวกัน ซึ่งตามสัญญา LDPE Master
  Agreement ที่ทีพีไอได้ทำกับบริษัทนั้น ในเดือนมีนาคม 2533 ทีพีไอได้ขายโรงงานให้แก่บริษัท
  และให้เช่าสถานที่ในการผลิตสำหรับระยะเวลา 30 ปีและสามารถต่อสัญญาได้อีก 20 ปี
  การเช่าได้รวมถึงสิทธิในการใช้ถนนของบริษัท และที่ดินที่ท่อ Ethylene ได้วางอยู่ ซึ่งที่ดินทั้ง 2
  แห่ง เป็นส่วนหนึ่งของที่ดินทีพีไอ ซึ่งบริษัทจะชำระเงินค่าเช่าภายใต้สัญญาฉบับนี้จำนวน 1.4
  ล้านบาทต่อปี ในการผลิตสินค้าในโรงงานที่ 1 มีกำลังการผลิต 78,000 ตันต่อปี ต่อมาบริษัท
  ได้สร้างโรงงานที่ 2 เสร็จเมื่อเดือนกุมภาพันธ์ ปี 2538
  และเริ่มผลิตเพื่อจำหน่ายในเดือนพฤษภาคมในปีเดียวกัน โดยโรงงานที่ 2 มีกำลังการผลิต
  80,000 ตันต่อปี ในส่วนของเครื่องจักรที่สำคัญต่อการผลิตได้ซื้อจากบริษัท Uhde GmbH ทั้งนี้
  กำลังการผลิตของบริษัท ทั้งหมด ณ วันที่ 31 ธันวาคม 2544 คิดเป็นประมาณ 158,000 ตันต่อปี

  ในปี 2544 บริษัท มีผลผลิตประมาณ 151,188 ตัน คิดเป็นสัดส่วนกำลังการผลิตจริงร้อยละ 96
  ของกำลังการผลิต นอกจากนี้ ตามสัญญา LDPE Master Agreement
  ทีพีไอจะต้องอำนวยความสะดวกเรื่องคลังสินค้า การบำรุงรักษา และบริการอื่นๆ ให้แก่บริษัท
  เพื่อการผลิตเม็ดพลาสติก LDPE โดยบริษัท จะมีค่าใช้จ่ายในส่วนนี้

  3.2.4 วัตถุดิบ

  วัตถุดิบหลักที่ใช้ในการผลิตเม็ดพลาสติก LDPE คือ Ethylene ซึ่งในปี 2544 บริษัทซื้อ
  Ethylene จากทีพีไอใน ราคาเฉลี่ยของ FOB Korea และของ South East Asia
  ซึ่งเป็นราคาที่ซื้อขายอย่างเป็นทางการของสินค้าในหมวดนี้ เนื่องจากบริษัท มีสัญญาซื้อขาย
  Ethylene กับทีพีไอมาตั้งแต่เดือนมิถุนายน 2538 ทางปฏิบัติจะมีการตั้งเงื่อนไขหลายแบบ
  ในการกำหนดราคาซื้อขาย ทั้งนี้บริษัทสามารถซื้อ Ethylene จากที่อื่นได้ในราคาที่ตกลงกันได้
  เช่น จากผู้นำเข้ารายอื่น หรือ NPC บริษัทมีท่อรับสินค้าจากผู้ผลิตรายอื่นนอกจากทีพีไอ และบริษัท
  เชื่อว่า ในกรณีที่ทีพีไอมีปัญหาไม่สามารถขาย ethylene ให้บริษัทได้
  บริษัทจะไม่ได้รับผลกระทบเนื่องจากสามารถซื้อจากผู้ผลิตรายอื่นได้ ในปี 2544 บริษัทได้ซื้อ
  Ethylene ทั้งหมดจากทีพีไอ นอกจากนี้ บริษัท ยังต้องการ VAM ในการผลิตเม็ดพลาสติก EVA
  โดยบริษัท ซื้อจากผู้ผลิตรายอื่น ณ ราคาตลาด โดยไม่มีสัญญาระยะยาว

  3.2.5 การตลาด การขาย และจัดจำหน่าย

  ในปี 2544 สัดส่วนปริมาณขายภายในประเทศต่อการส่งออกต่างประเทศของการขายเม็ดพลาสติก
  LDPE คิดเป็นประมาณ 66:34 ในด้านของรายได้ก็คิดเป็นสัดส่วนประมาณ 66:34 เช่นกัน
  การขายภายในประเทศส่วนใหญ่จะผ่านตัวแทนจำหน่ายจำนวน 16 ราย
  ไปยังผู้จำหน่ายรายย่อยอีกกว่า 500 รายทั่วประเทศ
  การขายผ่านตัวแทนจำหน่ายจะมีทั้งเงินสดและให้วงเงินเชื่อสูงสุด 90
  วันซึ่งจะมีการค้ำประกันโดยตั๋วเงินจากธนาคาร ลูกค้าส่วนใหญ่จะเป็นผู้ผลิตสินค้าพลาสติก ในปี
  2544 ลูกค้ารายใหญ่ 10 รายแรกคิดเป็นสัดส่วนร้อยละ 13 ของการขายเม็ดพลาสติก LDPE
  ทั้งหมด

  บริษัทมีนโยบายด้านราคาสอดคล้องกับราคาตลาดโลก
  โดยบริษัทจะตั้งราคาเท่ากับหรือต่ำกว่าราคาตลาดโลกบวกด้วยภาษีนำเข้าเล็กน้อย
  ตลาดส่งออกหลักของบริษัทจะเป็นประเทศอาเซียน โดยเฉพาะฮ่องกงและจีน
  โดยการส่งออกจะผ่านตัวแทนจำหน่ายต่างประเทศซึ่งจะมีเงื่อนไขการชำระเงินเป็นเงินสดหรือการออกเลตเตอร์ออฟเครดิต
  บริษัทจะมีเครื่องหมายการค้า คือ “โพลีน”
  บริษัทมีนโยบายรักษาสัมพันธภาพกับลูกค้าผู้ใช้สินค้าโดยจะพบปะกับลูกค้าเพื่อสอบถามความต้องการเพื่อที่จะได้ตอบสนองต่อความต้องการลูกค้าได้ทันที

  ปัจจุบัน บริษัทยังคงมีความได้เปรียบทางด้านการแข่งขัน โดยในปี 2544
  มีปริมาณยอดขายเม็ดพลาสติก LDPE เพิ่มขึ้นร้อยละ 4

  3.2.6 การแข่งขัน

  บริษัท เป็นผู้ผลิตเม็ดพลาสติก LDPE ที่ใหญ่ที่สุดในประเทศไทยโดยมีส่วนแบ่งตลาดประมาณร้อยละ
  43 โดยผู้ผลิตรายอื่นได้แก่ Thai Polyethylene ซึ่งมีกำลังการผลิตประมาณ 100,000
  ตันต่อปี โดยมีส่วนแบ่งตลาดในประเทศประมาณร้อยละ 31 ในปี 2544 ที่เหลืออีก
  ประมาณร้อยละ 26 ของการตลาดภายในประเทศเป็นการนำเข้าจากต่างประเทศ

  บริษัท เชื่อว่าบริษัท มีความได้เปรียบกว่าผู้ผลิตรายอื่นที่ใช้ระบบ continuous flow stirred
  autoclave เนื่องจากแบบ continuous flow stirred autoclave
  จะเหมาะสำหรับการผลิตงานฟิล์มบางประเภท ส่วนแบบ tubular reactor
  จะเหมาะสำหรับงานแผ่นฟิล์มซึ่งจะให้กำไรต่อหน่วยที่สูงกว่า เนื่องจากบริษัท
  เป็นผู้ผลิตรายใหญ่ของประเทศไทย จึงมีความได้เปรียบในต้นทุนการผลิตที่ต่ำกว่าคู่แข่ง
  และจากกำแพงอัตราภาษีนำเข้าที่อยู่ระหว่างร้อยละ 15 ถึง 20
  จะทำให้คู่แข่งขันจากต่างประเทศเข้ามาแข่งขันได้ลำบากมากขึ้น
  นอกจากนี้บริษัทยังได้เปรียบในการแข่งขันเพื่อการส่งออกเนื่องจากบริษัทมีพันธมิตรทางการค้ากับลูกค้าในต่างประเทศที่สามารถเข้าเจาะตลาดดังกล่าวได้อีกด้วย

  บริษัทต้องการเน้นการผลิต EVA เนื่องจากบริษัท
  เป็นผู้ผลิตแห่งเดียวในประเทศไทยและเป็นผู้ผลิตเพียงไม่กี่รายในโลก ในปี 2544 บริษัท ผลิต
  LDPE Copolymer ในรูปของ EVA ทั้งหมดและครองส่วนแบ่งการตลาดอยู่ร้อยละ 26
  ในตลาดในประเทศ ส่วนที่เหลือร้อยละ 74 เป็นสินค้าที่นำเข้าจากต่างประเทศ นอกจากนี้ บริษัท
  ได้พัฒนาเทคโนโลยีการผลิต EVA และเป็นบริษัทเดียวในอาเซียน (นอกเหนือจากสิงคโปร์)
  ที่สามารถผลิต EVA ได้ บริษัท
  เชื่อว่าการพัฒนาเทคโนโลยีและการมีกำแพงภาษีนำเข้าจะเป็นความได้เปรียบของบริษัท
  ที่มีต่อคู่แข่งขันอื่น

  บริษัทประมาณการปริมาณความต้องการของ LDPE ในประเทศไทยในปี 2544 มีประมาณ
  240,000 ตัน
  เมื่อเปรียบเทียบกับกำลังการผลิตรวม 258,000 ตันแล้ว
  หากบริษัทจะมีการเพิ่มการผลิตก็จะต้องเป็นการผลิตเพื่อการส่งออกเท่านั้น
  โดยเฉพาะส่งไปยังประเทศฮ่องกง จีน และประเทศอื่นในแถบเอเชีย
  กลยุทธ์เพื่อความสำเร็จของบริษัท ขึ้นอยู่กับ 1) การแข่งขันจากต่างประเทศ 2)
  อัตราภาษีนำเข้า 3) การใช้เครือข่ายในการจัดจำหน่ายให้เกิดประสิทธิภาพสูงสุด และ 4)
  อัตรากำลังการผลิตที่เพิ่มขึ้นโดยผู้ผลิตรายอื่นในประเทศ

  บริษัท คาดว่าจะต้องเผชิญกับการแข่งขันจากผู้ผลิตต่างประเทศหากว่ามีการลดอัตราภาษีนำเข้า
  อย่างไรก็ตาม แม้ว่าอัตราภาษีนำเข้าจะลดลง แต่บริษัท เชื่อว่าบริษัท
  ยังคงมีความได้เปรียบด้านต้นทุนการผลิตที่ต่ำกว่าผู้ผลิตจากต่างประเทศ โดยเฉพาะอย่างยิ่ง
  Ethylene ซึ่งเป็นวัตถุดิบหลักในการผลิตนั้นยังคงมีอัตราภาษีนำเข้าอยู่ร้อยละ 5

  3.2.7 กฎเกณฑ์และข้อบังคับของรัฐ

  โรงงานอุตสาหกรรมในประเทศไทย รวมถึงโรงงานปิโตรเคมี
  จะต้องได้รับใบอนุญาตจากกระทรวงอุตสาหกรรม
  แม้ว่ากระทรวงอุตสาหกรรมจะให้ใบอนุญาตการประกอบธุรกิจการผลิต LDPE ไปแล้วหลายราย
  แต่ในปัจจุบันกระทรวงอุตสาหกรรมได้เคร่งครัดการออกใบอนุญาตมากขึ้น ด้วยเหตุนี้ ผู้ผลิต LDPE
  จึงอาจขอการสนับสนุนการลงทุนจากคณะกรรมการส่งเสริมการลงทุนได้
  จึงจะสามารถได้รับสิทธิประโยชน์ต่างๆ อาทิเช่น
  การลดหย่อนหรือยกเว้นอากรขาเข้าสำหรับเครื่องจักร การอนุญาตเพิ่มกำลังการผลิตสูงสุด
  สัดส่วนการถือครองหุ้นโดยชาวต่างชาติ ทั้งนี้บริษัท
  ได้รับบัตรส่งเสริมการลงทุนจากคณะกรรมการส่งเสริมการลงทุนทั้งสองโรงงาน
  (โดยบัตรส่งเสริมการลงทุนในโรงงานแห่งที่ 1 ได้หมดอายุแล้ว ในขณะที่แห่งที่ 2
  จะหมดอายุในปี 2551)

  3.2.8 สถานการณ์ทางด้านสิ่งแวดล้อม

  บริษัทมีความตั้งใจมุ่งมั่นที่จะดำเนินการผลิตควบคู่ไปกับการปรับปรุงและรักษาสิ่งแวดล้อมให้เป็นไปตามมาตรฐานที่กำหนดไว้อย่างเหมาะสมและต่อเนื่อง
  โดยถือเป็นความรับผิดชอบสำคัญของบริษัทที่จะปรับปรุงการจัดการด้านสิ่งแวดล้อมและป้องกันมลภาวะให้มีประสิทธิภาพยิ่งขึ้น
  โรงงานผลิตเม็ดพลาสติก LDPE/ EVA ของบริษัท ซึ่งตั้งอยู่ในเขตประกอบการอุตสาหกรรมทีพีไอ
  จังหวัดระยอง ได้รับการรับรองผลิตภัณฑ์ตามมาตรฐานมอก./ ISO 9002
  จากสถาบันรับรองมาตรฐานไอเอสโอ (สรอ.) และได้รับระบบมาตรฐาน มอก. 18000
  จากสถาบันรับรองมาตรฐานไอเอสโอ (สรอ.) นอกจากนี้
  บริษัทยังได้ตระหนักถึงความสำคัญของคุณภาพชีวิตและสิ่งแวดล้อมทั้งภายในโรงงานและชุมชนโดยรอบ
  จึงมีการบริหารงานตามหลักการบริหารสิ่งแวดล้อม โดยเริ่มจากการใช้เชื้อเพลิง ได้แก่
  น้ำมันเตา ที่มีปริมาณซัลเฟอร์ต่ำ ซึ่งเป็นการลดปริมาณมลพิษจากแหล่งกำเนิดอย่างมีนัยสำคัญ
  และกระบวนการผลิตของโรงงานเป็นแบบระบบปิด (Close System) ที่ไม่ซับซ้อน
  จึงมีของเสียหรือมลพิษต่าง ๆ จากกระบวนการผลิตน้อยมาก
  มีการดำเนินการในด้านการประหยัดพลังงาน (Energy Conservation)
  การลดปริมาณของเสียและการนำกลับมาใช้ใหม่
  เป็นผลทำให้เพิ่มมูลค่าและลดผลกระทบสิ่งแวดล้อม

  น้ำเสียจากกระบวนการผลิต ได้แก่ น้ำทิ้งจากระบบ Demineralization
  และน้ำจากการล้างโรงงานและน้ำทิ้งจากกระบวนการผลิต จะถูกส่งไปบำบัดเบื้องต้นที่ระบบ
  Pretreatment ก่อนส่งเข้าบ่อดักเม็ดพลาสติกและระบายไปยัง Receiving pond
  เพื่อกักเก็บไว้ใช้ประโยชน์ อาทิ เช่น รดน้ำต้นไม้ พรมลานกองถ่านหิน
  ทำความสะอาดพื้นและซ้อมดับเพลิงภายในเขตประกอบการอุตสาหกรรมทีพีไอ

  โดยทั่วไปกระบวนการผลิต LDPE จะมี Wax และเศษพลาสติกจากกระบวนการผลิต
  ซึ่งในส่วนของ Wax จะสามารถจำหน่ายหรือใช้เป็นเชื้อเพลิงที่หม้อไอน้ำ
  สำหรับเศษพลาสติกจะจำหน่ายเป็นผลิตภัณฑ์นอกเกรด (Off spec product)

  ในระยะเวลา 3 ปีที่ผ่านมา โครงการได้ปฏิบัติตามมาตรการป้องกันและลดผลกระทบสิ่งแวดล้อม
  และมาตรการติดตามตรวจสอบคุณภาพสิ่งแวดล้อม
  ตามที่ได้ระบุไว้ในรายงานการศึกษาผลกระทบสิ่งแวดล้อม (EIA)
  อย่างเคร่งครัดทั้งทางด้านคุณภาพอากาศและคุณภาพน้ำ
  โดยมีการตรวจวัดเป็นประจำและจัดทำรายงานผลทุก 6 เดือน
  เสนอต่อสำนักงานนโยบายและแผนสิ่งแวดล้อม (สผ.) และกรมโรงงานอุตสาหกรรม (กรอ.)
  สำนักงานสิ่งแวดล้อมภาคตะวันออกและสำนักงานอุตสาหกรรมจังหวัดระยอง
  ซึ่งผลการตรวจวัดมีค่าอยู่ในเกณฑ์มาตรฐาน
  อีกทั้งบริษัทไม่มีข้อพิพาทหรือถูกฟ้องร้องเกี่ยวกับสิ่งแวดล้อมแต่ประการใด

  3.2.9 ทรัพย์สินทางปัญญา

  บริษัท ใช้เครื่องหมายการค้า “โพลีน” ในการขายผลิตภัณฑ์เม็ดพลาสติก LDPE ซึ่งปัจจุบัน ทีพีไอ
  เป็นเจ้าของเครื่องหมายการค้าดังกล่าว ทั้งนี้ทั้งนั้น บริษัท มีความเชื่อว่า
  การสูญเสียเครื่องหมายการค้า
  หรือยี่ห้อนี้จะไม่ส่งผลกระทบที่มีนัยสำคัญกับการดำเนินงานของบริษัท แต่อาจส่งผลให้บริษัท
  ต้องมีต้นทุนเพิ่มขึ้นเพื่อสร้างความเข้าใจแก่ผู้บริโภคในเครื่องหมายการค้าหรือยี่ห้อใหม่

  3.3 การประกอบธุรกิจคอนกรีตผสมเสร็จ

  บริษัท เป็นผู้ผลิตคอนกรีตผสมเสร็จที่ใหญ่อันดับสองของประเทศไทย โดยให้บริษัทย่อยได้แก่ ทีพีไอ
  คอนกรีต
  เป็นผู้ดำเนินการ บริษัท ได้จัดตั้ง ทีพีไอ คอนกรีต ขึ้นในปี 2534
  เพื่อที่จะขยายช่องทางการจำหน่ายผลิตภัณฑ์ซีเมนต์ให้มากขึ้น ทีพีไอ
  คอนกรีตเป็นผู้ผลิตและจัดจำหน่ายคอนกรีตผสมเสร็จโดยมีหน่วยผลิตถึง 30 หน่วยในประเทศไทย
  โดย ณ วันที่ 31 ธันวาคม พ.ศ. 2544 ทีพีไอ คอนกรีตมีกำลังการผลิตประมาณ 3.7
  ล้านลูกบาศก์เมตรต่อปี หรือเท่ากับร้อยละ 10
  ของกำลังการผลิตคอนกรีตผสมเสร็จทั้งหมดภายในประเทศ

  3.3.1 ภาวะอุตสาหกรรม

  จากข้อมูลในอดีตปริมาณความต้องการคอนกรีตผสมเสร็จในประเทศไทยมีความสัมพันธ์อย่างมีนัยสำคัญกับการเจริญเติบโตของผลิตภัณฑ์มวลรวมประชาชาติ
  (GDP) และอุตสาหกรรมการก่อสร้างและอสังหาริมทรัพย์ในประเทศไทย
  เนื่องจากการชะลอตัวของระบบเศรษฐกิจตลอดระยะเวลา 5 ปีที่ผ่านมา
  โดยเฉพาะอย่างยิ่งในภาคธุรกิจการก่อสร้างและอสังหาริมทรัพย์
  ส่งผลให้ปริมาณความต้องการของคอนกรีตผสมเสร็จลดลงอย่างมาก
  ปริมาณความต้องการส่วนใหญ่จะอยู่ในโครงการสาธารณูปโภคภาครัฐซึ่งบริษัทคาดการณ์ว่าสถานการณ์ด้านปริมาณความต้องการจะยังคงเป็นเช่นนี้ต่อไปจนกระทั่งอัตราการเจริญเติบโตของรายได้ประชาติเพิ่มขึ้นอย่างมีนัยสำคัญ

  เนื่องจากไม่มีองค์กรทั้งภาครัฐและเอกชนทำการศึกษาและเผยแพร่ข้อมูลเกี่ยวกับอุตสาหกรรมคอนกรีตผสมเสร็จเลย
  ดั้งนั้นข้อมูลทางด้านอุตสาหกรรมทั้งหมดที่ปรากฎอยู่ในหัวข้อนี้ล้วนเป็นข้อมูลที่เกิดจากการประมาณการของบริษัททั้งสิ้น

  เนื่องจากคอนกรีตผสมเสร็จเป็นสินค้าที่ทำตามคำสั่งซื้อของลูกค้าแต่ละราย
  ดังนั้นปริมาณการผลิตและปริมาณการบริโภคคอนกรีตประเภทนี้จึงใกล้เคียงกันมาก

  ในระยะเวลา 3-4
  ปีที่ผ่านมานี้การที่กำลังการผลิตคอนกรีตผสมเสร็จในประเทศไทยลดลงอย่างต่อเนื่องนั้นเป็นผลมาจากการที่บริษัทผู้ผลิตในอุตสาหกรรมคอนกรีตผสมเสร็จรวมถึง
  ทีพีไอ คอนกรีต ได้ทำการปิดหน่วยผลิตลง
  อย่างไรก็ดีปรากฎการณ์นี้จะยังคงอยู่ตราบเท่าที่กำลังการผลิตของอุตสาหกรรมคอนกรีตผสมเสร็จยังล้นเกินความต้องการอยู่
  โดยนับแต่เกิดวิกฤตเศรษฐกิจ
  ผู้บริโภคพยายามผสมคอนกรีตเพื่อใช้งานเองแทนการสั่งซื้อจากผู้ผลิตคอนกรีตผสมเสร็จ ดังนั้น
  ทีพีไอ คอนกรีต
  จึงได้ริเริ่มกลยุทธ์ใหม่ๆทางด้านการตลาดขึ้นเพื่อให้เข้าถึงลูกค้าในตลาดทางด้านนี้ เช่น
  โครงการผลิตคอนกรีตผสมเสร็จต้นทุนต่ำ อย่างไรก็ดี
  บริษัทเชื่อว่าถึงแม้จะมีผลกระทบจากการชะลอตัวของเศรษฐกิจ
  แต่ในระยะกลางผลของการเจริญเติบโตของรายได้ประชาชาติรวมทั้งธุรกิจก่อสร้างและอสังหาริมทรัพย์จะส่งผลให้อุตสาหกรรมคอนกรีตผสมเสร็จเปลี่ยนแปลงไปในทิศทางที่ดีขึ้นในอนาคต

  3.3.2 ลักษณะของผลิตภัณฑ์

  คอนกรีตผสมเสร็จเป็นถือเป็นผลิตภัณฑ์หลักในการการก่อสร้างสิ่งปลูกสร้างต่างๆ
  สามารถแบ่งออกเป็น 6 กลุ่มดังนี้

15. คอนกรีตทั่วไป

16. คอนกรีตคายความร้อนต่ำ (Low heat concrete)

17. คอนกรีตต่อต้านซัลเฟต

18. คอนกรีตแข็งตัวเร็ว

19. คอนกรีตที่สามารถไหลเข้าแบบได้ด้วยตนเอง

20. คอนกรีตสำหรับพ่น (Shotcrete)

  นอกจากนี้ ทีพีไอ คอนกรีต ยังจัดให้บริการปั๊มยิงคอนกรีตแก่ลูกค้าที่ต้องการเทคอนกรีตบนที่สูง
  เช่น อาคารสูง หรือทางยกระดับอีกด้วย

  3.3.3 การผลิตเพื่อจำหน่าย (Production Facilities)

  ณ วันที่ 31 ธันวาคม 2544 ทีพีไอ คอนกรีต มีหน่วยผลิตคอนกรีตผสมเสร็จรวม 30 หน่วย
  ตั้งอยู่ในเขตกรุงเทพมหานครและปริมณฑล จำนวน 25 หน่วย และต่างจังหวัด จำนวน 5 หน่วย
  ได้แก่ จังหวัดระยอง 3 หน่วย จังหวัดราชบุรี 1 หน่วย และจังหวัดอุดรธานี 1 หน่วย
  นโยบายการผลิตแต่ละปี ขึ้นอยู่กับการประมาณการยอดขายและตารางการซ่อมบำรุงเครื่องจักร
  หน่วยการผลิตหนึ่งๆจะประกอบไปด้วยเครื่องจักรและอุปกรณ์การวัดปริมาณวัตถุดิบต่างๆที่จะนำมาผสมกันใน
  Mixing Pan ซึ่งจะนำต่อไปยังรถผสมปูน (Mixing Truck) นอกจากนี้ยังมี คลังเก็บวัตถุดิบ
  ตลอดจน สำนักงานสำหรับการบริหารงานทั่วไป
  เนื่องจากการถดถอยของปริมาณความต้องการคอนกรีตผสมเสร็จ ทีพีไอ
  คอนกรีตได้ทำการลดจำนวนหน่วยผลิตลงโดย ณ 31 ธันวาคม 2544 ทีพีไอ คอนกรีต
  มีเครื่องจักรและอุปกรณ์การผลิตที่ไม่ได้ใช้อยู่จำนวน24 หน่วย
  ซึ่งแต่ละหน่วยสามารถเปิดดำเนินการได้ในระยะเวลาเพียงสองเดือน
  หากปริมาณความต้องการคอนกรีตผสมเสร็จเพิ่มขึ้น

  ระดับกำลังการผลิต ปริมาณการผลิต ความสามารถในการขนส่ง และอัตราการใช้กำลังการผลิต
  ของทีพีไอ คอนกรีต สามารถแสดงได้ดังต่อไปนี้

  ------------------------- --------------- -------------- ---------------
  การผลิต                    สำหรับระยะเวลา 1                
                            ปีสิ้นสุดวันที่ 31                    
                            ธันวาคม                         

                            2542            2543           2544

  จำนวนหน่วยผลิต (หน่วย)       30              29             30

  กำลังการผลิตเต็มที่ (ลบ.ม)     3,834000        3,654,000      3,000,000

  ความสามารถการขนส่ง (ลบ.ม.) 1,550,000       1,540,000      1,500,000

  ปริมาณการผลิตจริง (ลบ.ม)     1,194,362       1,232,247      1,333,185

  อัตราการใช้กำลังการผลิต (%)   31              34             44
  ------------------------- --------------- -------------- ---------------

  นอกจากนี้ กระบวนการผลิตของ ทีพีไอ คอนกรีต
  ยังได้รับการรับรองมาตรฐานระบบการบริหารคุณภาพในขอบข่าย การผลิตและการให้บริการ
  (มอก./ISO 9002) จากสถาบันรับรองคุณภาพไอเอสโอ (สรอ.)
  และได้รับการรับรองมาตรฐานด้านการจัดการธุรกิจ (ISO 14001)
  ที่มีผลกระทบต่อสิ่งแวดล้อมจากสถาบันรับรองคุณภาพมาตรฐานสากล

  3.3.4 วัตถุดิบ

  การจัดหาวัตถุดิบสำคัญที่ใช้ในการผลิตคอนกรีตผสมเสร็จของบริษัท
  โดยเป็นวัตถุดิบที่ซื้อภายในประเทศทั้งหมด ดังนี้

  ----------------- -----------------------------------------------------
  วัตถุดิบ             ผู้จำหน่วย

  ปูนซีเมนต์           บริษัท ทีพีไอ โพลีน จำกัด (มหาชน)

  หิน                บริษัท ทีพีไอ โพลีน จำกัด (มหาชน) และโรงโม่จำนวน 6 ราย

  ทราย              จากผู้รับเหมาท่าทราย จ. กาญจนบุรี และ จ.อ่างทอง จำนวนทั้งสิ้น 20
                    ราย

  น้ำ                การประปานครหลวง

  น้ำยาเคมี           จากผู้จำหน่ายในประเทศ 2 ราย
  ----------------- -----------------------------------------------------

  ปูนซีเมนต์ คือ วัตถุดิบที่สำคัญที่สุดในการผลิตคอนกรีตผสมเสร็จ ทั้งนี้ บริษัท
  นอกจากจะเป็นผู้ถือหุ้นใหญ่ของ ทีพีไอ คอนกรีต แล้ว ยังเป็นผู้จำหน่ายปูนซีเมนต์ให้แก่ ทีพีไอ
  คอนกรีต มาตั้งแต่เริ่มต้นผลิตคอนกรีตผสมเสร็จ ในปี 2534
  แม้จะไม่มีการทำสัญญากันอย่างเป็นทางการในการซื้อปูนซีเมนต์จากบริษัท แต่ ทีพีไอ
  คอนกรีตก็มีนโยบายที่จะซื้อปูนซีเมนต์ทั้งหมดจากบริษัทในราคาตลาด โดยบริษัทขายปูนซีเมนต์ให้กับ
  ทีพีไอ คอนกรีต ประมาณร้อยละ 10 ของยอดขายต่อปีของปูนซีเมนต์ทั้งหมดของบริษัท
  ทั้งนี้ก็ขึ้นอยู่กับปริมาณความต้องการคอนกรีตผสมเสร็จด้วย นอกจากนี้ ทีพีไอ คอนกรีต ยังได้ซื้อหิน
  ซึ่งเป็นวัตถุดิบจากบริษัทในลักษณะเดียวกันกับการซื้อปูนซีเมนต์ด้วย

  3.3.5 การตลาด การขาย และจัดจำหน่าย

  ทีพีไอ คอนกรีต จำหน่ายคอนกรีตภายใต้ยี่ห้อ “ทีพีไอโพลีน”
  โดยคอนกรีตผสมเสร็จทั้งหมดจะขายในตลาดประเทศไทยเท่านั้น

  ทีพีไอ คอนกรีต จำหน่ายคอนกรีตผสมเสร็จออกสู่ตลาด ผ่านตัวแทนจำหน่าย ซึ่งมีอยู่ประมาณ 170
  ราย และขายตรงให้กับผู้บริโภค โดยมีให้ระยะเวลาการขายเชื่อแบบ 30 วัน และ 60 วัน
  โดยลูกค้าจะต้องวางหลักทรัพย์ค้ำประกันไว้
  การจัดจำหน่ายผ่านตัวแทนจำหน่ายคิดเป็นสัดส่วนร้อยละ 73 ของยอดขายในปี 2544
  และขายตรงให้กับผู้บริโภคคิดเป็นสัดส่วนร้อยละ 27 ของยอดขายในปี 2544
  สัดส่วนที่จะขายตรงให้กับผู้บริโภคลดลงอย่างมากในรอบระยะเวลา 3-4
  ปีที่ผ่านมาเนื่องจากผู้บริโภคไม่สามารถรักษาระยะเวลาในการขายเชื่อของบริษัท ได้

  ตลาดที่สำคัญของ ทีพีไอ คอนกรีต จะอยู่บริเวณกรุงเทพฯ และปริมณฑล
  ซึ่งเป็นตลาดคอนกรีตที่ใหญ่ที่สุดในประเทศไทย บริษัท เชื่อว่า ทีพีไอ คอนกรีต
  มีส่วนแบ่งในตลาดนี้ถึงร้อยละ 25 นอกจากนี้ ทีพีไอ คอนกรีต
  ยังมีหน่วยผลิตที่ตั้งกระจายอยู่ตามถนนสายหลักทุกแห่งในกรุงเทพฯ ปริมณฑล
  โดยเลือกเน้นที่ตั้งที่สะดวกสำหรับการลำเลียงขนส่งวัตถุดิบและผลิตภัณฑ์ให้มากที่สุด
  เพื่อให้สามารถจัดส่งสินค้าให้แก่ลูกค้าได้อย่างรวดเร็ว
  อย่างไรก็ตามบริษัทเชื่อว่าในอนาคตปริมาณความต้องการคอนกรีตสำเร็จนอกบริเวณกรุงเทพฯและปริมณฑลจะเพิ่มขึ้นอย่างมาก
  เนื่องจากรัฐบาลพยายามกระจายความเจริญสู่ชนบทซึ่งคาดว่าจะก่อให้เกิดปริมาณความต้องการคอนกรีตผสมเสร็จ
  ดังนั้น ทีพีไอ คอนกรีต จึงมีนโยบายที่จะขยายการดำเนินงานสู่บริเวณอื่นมากขึ้น
  ในขณะเดียวกันก็จะลดปริมาณธุรกรรมในกรุงเทพฯ
  และปริมณฑลลงหากการเปลี่ยนแปลงของปริมาณความต้องการมีนัยสำคัญเพียงพอ

  ทีพีไอ คอนกรีตยังได้จัดรถขนส่งจำนวนกว่า 300 คัน ไว้คอยบริการลูกค้า
  โดยมีกำลังการขนส่งได้ถึง 4,400 ลูกบาศก์เมตรต่อวันหรือประมาณ 1.5 ล้านลูกบาศก์เมตรต่อปี
  ทีพีไอ คอนกรีต ยังเป็นเจ้าของรถขนส่งจำนวนถึง 254 คัน
  โดยที่เหลือได้ทำสัญญาไว้กับบุคคลภายนอก ก่อนเกิดวิกฤตเศรษฐกิจ ทีพีไอ คอนกรีต
  มีการบริหารรถขนส่งจำนวนถึง 450 คัน ต่อมาทีพีไอ
  คอนกรีตได้ลดจำนวนรถขนส่งลงโดยการขาย หรือเก็บไว้ในโกดังบางส่วน

3.3.6 การแข่งขัน

  ทีพีไอ คอนกรีต เป็นผู้ผลิตคอนกรีตผสมเสร็จที่ใหญ่อันดับสองของประเทศไทย
  โดยมีส่วนแบ่งในตลาดนี้ถึงร้อยละ 10.5 ในปี 2544 โดยมีคู่แข่งที่สำคัญได้แก่
  บริษัทผลิตภัณฑ์และวัตถุก่อสร้าง จำกัด (CPAC) บริษัท แฮนสัน คอนกรีต ( ประเทศไทย )
  จำกัด บริษัท นครหลวงคอนกรีต จำกัด บริษัท น่ำเฮงคอนกรีต จำกัด และบริษัท
  ชลประทานคอนกรีต จำกัด
  นอกจากนี้ยังมีคู่แข่งที่เป็นผู้ผลิตคอนกรีตผสมเสร็จรายย่อยที่อยู่ในแถบเดียวกันอีกจำนวนมาก

  ทีพีไอ คอนกรีต ใช้กลยุทธ์หลายอย่างในการแข่งขันในอุตสาหกรรมคอนกรีตผสมเสร็จ ได้แก่
  กลยุทธ์ทางด้านราคา คุณภาพของผลิตภัณฑ์ และบริการการจัดส่งที่ตรงเวลา
  ในตลาดคอนกรีตผสมเสร็จ ผู้ผลิตรายใหญ่จะเป็นผู้กำหนดราคามาตรฐาน (Standard Price
  List) แต่ผู้ผลิตแต่ละรายจะเสนอส่วนลดที่ต่างกัน ขึ้นอยู่กับจำนวนคอนกรีตที่สั่งซื้อ
  เงื่อนไขในการซื้อ (เงินสด หรือ เงินเชื่อ ตลอดถึงเงื่อนไขของเงินเชื่อนั้นๆ)
  และความสัมพันธ์ในอดีต นับตั้งแต่เกิดการชะลอตัวของเศรษฐกิจ ส่วนลดดังกล่าวก็สูงขึ้นเรื่อยๆ
  ซึ่ง ทีพีไอ คอนกรีต ประมาณว่า
  ราคาปัจจุบันนั้นมีส่วนลดจากราคามาตรฐานเฉลี่ยอยู่ระหว่างร้อยละ 40 ถึง 50
  และอาจสูงกว่าร้อยละ 50 สำหรับโครงการก่อสร้างที่มีขนาดใหญ่มากๆ ในขณะที่ก่อนปี 2540
  บริษัทมีส่วนลดเฉลี่ยจากราคามาตรฐานอยู่ที่ประมาณร้อยละ 30 เท่านั้น โดย ทีพีไอ คอนกรีต
  มีนโยบายการเสนอราคาที่ต่ำกว่าผู้นำตลาดเล็กน้อย

  ทีพีไอ คอนกรีตให้ความสำคัญในด้านคุณภาพของผลิตภัณฑ์เป็นอย่างมาก
  โดยการใช้ปูนซีเมนต์ทั้งหมดจากบริษัท ซึ่งสามารถทำการผลิตคอนกรีตผสมเสร็จที่มีคุณภาพสูง
  ส่งผลให้เกิดการได้เปรียบในการแข่งขันในอุตสาหกรรมคอนกรีตผสมเสร็จ อีกทั้ง ทีพีไอ
  คอนกรีตยังมีช่องทางการจำหน่าย
  ผ่านระบบตัวแทนจำหน่ายของตัวเองและยังมีบริการหลังการขายที่ดีมากอีกด้วย
  ซึ่งส่งผลให้ลูกค้ารายใหญ่ที่มีการติดต่อกับ ทีพีไอ คอนกรีต มานานหลายปี
  มียอดการซื้อต่อเนื่องและมีความสัมพันธ์ที่ดีต่อกันตลอดมา

3.3.7 กฎเกณฑ์ และข้อบังคับของรัฐ

  การผลิตคอนกรีตผสมเสร็จโดยหน่วยผลิต
  และการก่อสร้างหน่วยผลิตนั้นต้องผ่านการขออนุญาตจากรัฐบาลก่อน โดยทีพีไอ คอนกรีต
  จะต้องผลิตคอนกรีตผสมเสร็จให้ได้คุณภาพตามมาตรฐาน นอกจากนี้ชนิดของเครื่องจักร
  ขนาดของหน่วยผลิต และการรักษาสิ่งแวดล้อมก็ต้องได้มาตรฐาน
  รัฐจึงจะออกใบอนุญาตประกอบการให้ โดยปกติแล้วหน่วยผลิตทุกหน่วยของ ทีพีไอ คอนกรีต
  จะได้รับการตรวจสอบทุกๆ ปี ปีละประมาณสองครั้ง นอกจากนี้ ทีพีไอ คอนกรีต
  และผู้ผลิตคอนกรีตผสมเสร็จทุกรายจะต้องได้รับใบอนุญาตในการเก็บรักษาปูนซีเมนต์และการบริโภคสาธารณูปโภคทั้งไฟฟ้าและน้ำประปาอีกด้วย

3.3.8 สถานการณ์ทางด้านสิ่งแวดล้อม

  ในการผลิตคอนกรีตผสมเสร็จ ทีพีไอ คอนกรีต
  ได้จัดเตรียมมาตรการป้องกันผลกระทบทางสิ่งแวดล้อม ดังนี้

  - ป้องกันปัญหามลภาวะทางอากาศ ฝุ่นละออง โดยติดตั้งเครื่องกรองฝุ่น แผงป้องกันฝุ่น
  และหัวฉีดน้ำบนแผงหินทราย เพื่อลดการฟุ้งกระจายของฝุ่นละออง

  - ป้องกันเสียงขณะเครื่องจักรทำงาน หรือขนถ่ายวัตถุดิบ
  โดยติดตั้งอาคารครอบเครื่องกวนผสมและใช้ปั๊มไฟฟ้าในการเป่าปูนเข้าเก็บในไซโล
  และมีตารางซ่อมบำรุงเครื่องจักรอย่างสม่ำเสมอ

  - ป้องกันปัญหามลภาวะทางน้ำและกากของเสีย โดยจัดสร้างบ่อคายคอนกรีต บ่อตก-ตะกอน
  และบ่อน้ำใสสำหรับรองรับน้ำจากการล้างเศษคอนกรีต

  หน่วยงานที่ควบคุมดูแลผลกระทบทางสิ่งแวดล้อมคือ กรมโรงงาน กระทรวงอุตสาหกรรม
  โดยในระยะ 3 ปีที่ผ่านมา ทีพีไอ คอนกรีต
  ได้ดำเนินการควบคุมดูแลหน่วยผลิตคอนกรีตผสมเสร็จไม่ให้เกิดผลกระทบต่อสิ่งแวดล้อมต่าง ๆ
  จึงทำให้ไม่เคยมีข้อพิพาท หรือถูกฟ้องร้องเกี่ยวกับสิ่งแวดล้อม
  และด้วยการจัดการด้านสิ่งแวดล้อมที่ได้มาตรฐาน ทำให้หน่วยผลิตคอนกรีตผสมเสร็จของ ทีพีไอ
  คอนกรีต ที่ถนนพุทธมณฑลสาย 5 ได้ใบรับรองคุณภาพ ISO 14001 จากสถาบัน Bureau
  Veritas Quality International